
HASCE  STUDIORUM  PRIMITIAS 


PIO  GRATOQUE  ANIMO  OFFERT. 


AUCTOR. 


PRAEFATIO. 


atura.  quae  quamvis  semper  commota  tamen  certo  quo- 
dam circuito  tenetur,  ex  singulis  phaenomenis  per  se  con- 
sideratis nunquam  plane  cognosci  poterat  nec  poterit.  Quam 
ob  causam,  ex  quo  hoc  intellexerunt  naturalium  rerum  scru- 
tatores novam  disciplinis  quae  in  naturae  indagatione  ver- 
santur attulerunt  lucem,  quae  omnes  nostra  aetate  quam 
plurimum  profecerunt. 

Jam  vero  cum  ipse  ut  inter  hos  scrutatores  nunc  re- 
cipiar velim,  atque  propterea  studiorum  specimen  viris  dis- 
ciplinae meae  penitissimis  probandam  proponere  debeam, 
quod  simplicissimum  mundus  organicus  creavit  mihi  elegi 
tractandum,  tum  quod  vires  non  sufficere  bene  scio  ad 
phaenomena  difficiliora  juste  exponenda,  tum  quod  studiis 
meis  utilissimum  fore  putavi,  si  naturae  sese  explicanti  ani- 
mum applicem,  illiusque  explicatione  persequenda  ipsa  ex- 
plicem. 

Ilanc  vero  quam  mihi  proposui  quaestionem  per  se  non 
minutam  neque  iis  quae  inde  assequi  velim  inferiorem  esse 
clarissimi  J.  Mulieri  qui  materiam  mihi  propositam  ipse  excel- 
lentissime perscrutatus  est  sententia  probat,  cum  physiolo- 
gia sua  vol.  II  pag.  522  haec  enuntiaverit:  „l)ie  Physik  der 
Enlwickelung  und  des  Lebens  der  Zelle  in  den  organischen 

Korpern  wird  die  Grundlage  fur  die  Theorie  der  zusammcn- 
gesetztesten  Erscheinungen  der  pflanzlichen  und  thierischen 
Vegetation  wcrden.” 

Quod  si  id  solum  assecutus  sum,  ut  rem  magnam  non 
plane  inepte  tractaverim,  inde  majorem  animum  conci-  i 
piam,  quo  graviores  labores  in  scientiae  usum  summumque 
meum  gandium  fortioribus  viribus  aptius  suscipiam.  — 


INGRESSUS  HISTORICUS» 

Historiam  si  contuemur  cognitionis  cellae,  demum  mi- 
croscopio  invento  , virorum  doctissimorum  animos  hanc  in 
formationem  subtilem  directos  esse,  reperimus.  Etenim  qui- 
bus Theophrastus  utitur  verbis  tfapJ-  , (pXepccg,  tvcig^  %vlov 
fortasse  ut  parenchyma,  venas  foliorum,  vasa  spiralia  et  lig- 
num significet  ex  plantae  particulas  indicant  quae  cuique' 
jDlantam  aliquam  accuratius  inspicienti  in  oculos  cadunt,  ne-  ! 
que  ullo  modo  examine  quodam  penitiore  inventae  sunt,  i 
Cellosa  autem  plantarum  structura  generalis  multis  in 
organis,  inermibus  etiam  oculis,  perspicua  est.  Magnum 
inde  hominum  maxime  ingeniosorum,  quam  microscopiuin 
adhiberi  coeptum  est,  studium  excitatur.  Sed  quam  in  ani- 
malium organismo  nihil  cellarum  simile  esse  omniaque  i 
fibris  atque  membranis  composito  viderentur  haec  opinio 
praesumpta  nostris  demum  temporibus  refutata  rectam  ve- 
ramque  cellae  quao  est  in  plantis  cognitionem  diutis- 
sime impedivit.  Nimio  enim  comparationum  faciendarum 
studio  factum,  ut,  quae  de  animalium  structura  constare  vi- 

derentur  ea  statim  ad  plantas  etiam  transferrentur.  Itaque 
illic  falsa  hic  erant  falsissima.  Abjectis  igitur  opinionibus 
quum  prima  cellae  vegetativae  formatio  ejusque  mutatio 
accuratius  esset  perlustrqta , etiam  animalium  telas  cellis 
constare  repertum,  atque  has  plantarum  cellis  similis  esse 
affirmatum  est. 

Primus  autem  Rob.  Ilooke  *)  plantarum  structuram  cel- 
losam  memorat,  quam  ipse  microscopiis  a Cornei  Drebbel 
compositis  et  in  Brittanniam  delatis  conspexerat. 

Accuratam  vero  de  plantarum  structura  expositionem 
Marcello  Malpighio,  anatomiae  microscopicae  animalium  patri 
debemus,  qui  anatomia  sua  plantarum 1  2),  aggregatum  ali- 
quod esse  dicit  utriculorum,  qui  toto  circuila  occlusi  a vi- 
cinis segregati  sunt.  Idem  Malpighi  est  pator  anatomiae 
plantarum, 

Paucis  annis  post  etiam  Nehemias  Grevv  3)  eandem 
materiam  tractavit,  qui  telae  cellosae  e globulis  et  vesi- 
culis compositionem  observans,  telas  plantarum  cum  cere- 
visiae  muco  comparat  et  cellarum  parietes  fibris  compo- 
sitas esse  dicit. 

Etiam  Chr.  G.  Ludwig  4)  fibrosas  esse  cellarum  pa- 
rietes censet,  id  quod  etiam  nostra  aetate  nonnulli  de- 
fendunt 

Chr.  Fr.  WollT  in  theoria  sua  generationis,  quae  Grew 
adumbravit  exponit,  cellasque  sola  esse  intervalla  in  medio 
homogeneo  censet. 


1)  Micrographia  London  1667. 

2)  Anatome  plantarum  1625. 

3)  Anatomy  of  plants  1682. 

4)  Institutiones  regni  vegetabilis  Lips  1757. 

Contra  Linlc  jam  dissertatione  sua  de  vasis  plantarum  5) 
cellas  organa  peculiaria,  absoluta  appellat,  quibus  nulli  sunt 
parietum  pori,  nulla  foramina  quae  ad  proximam  ducant,  i 
Secuti  sunt  hunc  ducem  phy totomi  summi:  Rudolphi,  Spren- 
gel,  Mirbel  aliique. 

De  formatione  cellarum  huc  usque  nondum  multa  erant 
disputata,  acquiescebant  enim  hac  in  opinione  cellas  con- 
strui vesiculis , quae  liquore  organismi  continentur,  quam 
opinionem  Sprengel  quoque  adoptavit,  quum  antea  granu- 
las  amyli  habuerit  cellas  juniores,  id  quod  nuper  etiam 
Treviranus  defendit. 

Quin  Du  Petit  Thouars  amyli  granulas  antea  virescen- 
tes in  cellas  extendi  observasse  vult. 

Raspail  6)  post  examen  de  amylo  atque  adipe  suam 
novam  proposuit  theoriam  de  organicae  substantiae  expli- 
catione, eique  probatum  erat,  cuique  cellae  inesse  vim  pro- 
creandi recentes  cellulas  structura  atque  viribus  similes; 
esse  funiculo  quodam  umbilicali  cum  vetere  conjunctas  at- 
que  pari  generandi  vi  exstructas,  ut  idem  processus  repeti 
possit  infinitus.  Verisimile  ei  videbatur,  ut  membrana  cel-  i 
lae,  quae  recens  structura  egere  videretur,  granulis  con-  i 
staret,  quae  circa  axem  qui  tantum  modo  ad  cogitationem  i 
valet  lineam  anguineam  formarent.  Quas  cellas  tanquam 
qtomos  animantium  cum  crystallorum  atomis  comparans  i 
hanc  eorum  temperationem  appellat:  „crystallisation  vcsi-  I 
culaire.”  — 


5^)  Romers  Archiv  IS05. 

6)  Mem.  de  la  soc.  l’hist.  nat.  de  Paris  1827.  T.  3.  Chimic  or- 
paniqne. 

Iam  Dutrochet  7 8)  telam  fibrosam  corporum  animantium 
cum  plantarum  vasis,  quae  ex  cellulis  in  unum  conlusis 
orta  essent,  comparavit;  praeterea  glandularum  elementa  ac 
ceiebri  substantiam  corticalem  vesiculas  esse  agnovit.  Etiam 
conjecit  naturam  idem  sequi  consilium  in  omnibus  animan- 
tibus construendis,  omnia  agglomerata  esse  cellis  plus  mi- 
nusve  mutatis,  quae  principio  externa  specie  similes,  deinde 
solummodo  eo  quod  continerent  diversae  essent.  Quum 
vero  esset  diversum  quod  continerent,  etiam  conjici  posse 
membranas  esse  diversas,  quibus  formarentur  cellae  eaque 
quae  continerent  secernerentur. 

Etiam  Mirbel  ceilis  generandi  quandam  vim  attribuit,, 
sed  tamen  generatas  ori  extra  generantes  dicit. 

Meyen  s)  similiter  ac  Raspail  cellarum  membranas  for- 
mas secundarias  e granulis  primitivis  compositas  esse  di- 
cit. In  physiologia  sua  contendit  cellarum  membranqm 
compositam  esse  fibris  spiraliter  contortis  Neminem  am- 
plius, qui  Grewii  opiniones  defendat,  spero  inveniemus. 

Etiam  Mohl  acutus  elle  rerum  naturae  investigator,  qui 
optime  Grcvium  et  Meyen  refutavit  eo  deductus  est,  ut  ato- 
morum sequens  doctrinam  atomos  in  membrana  cellarum 
memoraret  9). 

Alio  Rob  Rrown  animos  omnia  explorantes  direxit  qui 
eos  advertit  ad  corpus  culum  ubique  in  cellis  Orchidearum 
laliarumque  familiarum  monocotylearum  repertum,  quem 
nucleum  cellae  appellavit,  Mox  corpus  hoc  obscurum  atque 

7)  Mem.  pour  servii-  a 1’liist.  anatom  ct  physiol.  tles  vegelaux 
et  des  animaux  II. 

8)  Phytotomie  1830  et  Physiologie.  1 837. 

9)  Flora  T.  22. 

hucusque  om  ssum  universis  in  plantarum  deinde  etiam  ani-  J 
mautium  telis  colli  losis  repertum,  unde  quanti  momenti  si)  1 
conjici  licuit,  paulo  post  auctor  membranae  cellae  habe-l 
batur. 

Unger10)  partim  Grewii  de  telis  vegetativis  sequens  opi- 1 
nionem  cellas  esse  solas  lacunas  in  muco  organismi,  qui  || 
sit  fundamentum  formarum  omnium  vegetabilium,  etiam  B 
nucleo  in  cellis  formandis  partes  tribuit.  Processu  quodam. I 
chemice  organico  certis  locis  muci  coagulationem  effici  atque  i 
nucleum  ita  formatum  quum  crescat  condensare  magnopere  I 
materiam  homogeneam  mucosam  itaque  membranam  for— B 


mari,  quae  initio  a muco  distingui  non  possit. 


Eodem  anno* 11)  certius  atque  distinctius  SchleidenI 


contendit  cellam  nucleo  formari,  vesiculam  praeterea  in  I 
nucleo  reperit,  quam  formationem  primariam  habuit.  Exi 
obesrvationibus  ab  hoc  factis  in  minoribus  nucleis  vesicula  ut  I 
grnaum  apparet,  quod  plane  deest  maxime  subtilibus.  Quam  j| 
circa  vesiculam  nucleum  ut  granulosam  coagulationem  for- 
mari, quo  absoluto  cellae  junioris  membranam  muci  vali — I 
diore  attractione  formatam  a superficie  ejus  erigi,  quam 
cellam  exinde  per  intussusceplionem  crescere  ac  per  en- 
dosmosin  extendi.  — Absoluta  in  cella  circa  cytoblastum  a 
deinde  novam  formari  membranam,  sed  hanc  alteram  mem- 1 
branam  uno  tantum  in  cytoblasti  latere  formari  posse  atque  a 
concretam  cum  antea  formata  totum  demum  circumcludere  I 
cytoblastum,  qui  affixus  semper  uno  in  membranae  cellae  || 
latere  hoc  loco  non  permittat  endosmosin.  Nonnunquam  || 
etiam  complures  novos  cytoblaslos  in  cella  absoluta  for-  i 


10]  Aphorismen  zur  Anat.  und  Plijsiol.  der  Pfl,  AVien  1838. 

11)  Muller’s  Archiv  38. 

mari,  et  circa  singulum  quemque  membranam,  quod  factum 
saepius  repeti  possit,  Schleiden  bis  in  opinionibus  suis 
nitebatur  observationibus  quas  in  disquisitionibus  ingeniosis 
de  embryonis  origine,  explicatione  in  tubo  pollinario  et  de 
cellarum  formatione  in  sacculo  embryonali  instituerat. 

Quae  cum  Schleideni  opinio  cum  eloquentia  atque 
animi  quodam  fervore  exposita  magno  cum  applausu  tam 
a botanicis  quam  a zoologis  accepta  erat.  Hi  enim  nonnulla 
de  partium  elementariarum  formatione  observarant  quae 
hac  cum  opinione  de  vegetabilium  incrementis  congruere 
videbantur.  Viderunt  enim  C.  H.  Schulz  in  sanguinis  globu- 
lis, Yalentin  in  cellis  pigmenti,  Wagner  in  ovo  et  Henle  in 
cellis  epidermidis  et  epithelii  nucleum  praeexsistere  et  cel- 
lam paullatin  circa  illam  increscere. 

Quam  tulit  Schleiden  legem,  phanerogamis  omnibus 
cellulas  juniores  in  veteribus  originem  habere,  eam  jam  an- 
tea Aimand  de  Quatrefages  et  Dumortier  in  embryonibus 
gastropodum  proposuerant. 

Tum  vero  Schwann  in  scenam  prodiit,  omnesque  fere 
partes  elementarias  animalium  cellis  compositas  esse  pro- 
bavit, id  quod  jam  antea  Raspail  et  Dutrochet  conjecerant. 
In  animalibus  endogenam  cellarum  formationem  rarius  quam 
cxogenam  invenit;  de  vera  cellae  origine  ipse  nullas  fece- 
rat observationes,  immo  Schleidcnii  theoriam,  minime  in 
dubium  vocatam  adoptavit.  Cellarum  formationem  ex  ge- 
nerali attrahendi  vi  materiae  insita,  crystallisationi  analoga, 
deducit,  quod  idem  jam  antea  Raspail  significaverat  et  si- 
militudinem quae  intercedit  libro  suo12)  ingeniosissime  cx- 

12)  Mikroskopischo  Untersuchungen  libor  d.  Ucberoinstimmung 
d,  Wachsthunis  d.  Pfl.  u.  Thiere. 

ponit.  Idem  vero  etiam  difficultatem  agnoscit  explicandi  hoc 
modo  cellae  incrementi;  appositio  enim  et  intussusceplio, 
quamvis  diversissimae,  invicem  se  substituentes  erant  po- 
nendae. Quam  difficultatem  posita  vi  quadam  metabolica, 
quam  cellae  membranae  nucleoque  adseripsit  amovere  co- 
nabatur. Haud  prospere  vero.  Minime  enim  novis  positis  - 
viribus  res  cognoscuntur,  praeterea  vis  haec  metabolica  ea- 
dem est  ac  phvsiologorum  veterum  vis  illa  vitalis. 

Ascherson 13)  aliam  cellarum  formationis  theoriam  in- 
stituit, observatione  illa  nisus,  quod  albumen  ovorum  cum 
oleo  mixtum  strato  membranae  simili  tegitur.  Omnium  cel- 
larum principium  olei  guttam  esse  putat,  circum  quam  ma- 
teria albuminis  ad  membranam  condensatur.  Olei  guttae’ 
quae  in  omnium  telarum  cellis  inveniuntur,  e sanguinis  cor- 
pusculis oriuntur,  sed  plasmate  membrana.  Unde  vero  san- 
guinis corpuscula,  quae  secundum  ejus  sententiam,  omnia  i 
oleo  constent  illud  oleum  desumant  non  dixit.  — Quam  ut 
theoriam  veram  et  accipiendam  esse  credat,  inde  cogitur  I 
Ascherson,  quod  utramque  aliam  theoriam,  quae  praeter 
suam  fieri  possint,  probare  nequit;  cum  altera  elementaris 
globulus  positus  sit,  altera  illa  non  explicetur  res,  quomodo,, 
vi  occulta  non  adhibita,  gutta,  vel  in  medio  homogeneo  li- 
quore, vel  cum  solidis  corporibus  eodem  liquore  saturatis, 
conjunctum,  satis  isolari  possit  ut  globi  formam  assumat. 

Plurimi  vero  scriptores  quam  Schleiden  et  Scbwann  de 
cellarum  formatione  proposuerunt  theoriam  plane  sunt  se- 
cuti, dum  suas  observationes  adaequant;  cum  alii  quominus 
haec  lex  omnino  sit  \cra  dubitaverint. 


13)  Miiller’s  Archiv  t»4(). 

Yogt 14)  nucleolos  cssc  eam  rem  quae  nucleum  forma- 
ret plane  negavit,  sed  a quibusdam  cellarum  generibus  po- 
steriore tempore  nasci  dixit.  Nucleum  vero  semper  adesse, 
rationem  autem  nucleorum  diversis  cellis  mulari,  modo  so- 
lidum granosum  corpus  modo  cavam  vesiculam  cum  tenui- 
bus parietibus  videri  esse,  neque  nucleum  ipsum  semper 
ad  cellas  formandas  necessarium  esse,  cum  et  post  cellam 
et  ante  oriatur;  quod  si  alterum  accidat  nucleos,  cum  pri- 
mam illos  circumdantem  membranam  deleverint,  altera  cel- 
lae membrana  iterum  involvi.  Tales  nucleos  esse  Wagneri 
maculos.  Tertio  Vogtius  et  nucleos  et  cellarum  membranas 
simul  quasi  oriri  credit,  tamen  aliquantum  illas  a nucleo 
distare ; tam  arcte  circum  nucleum  poni  illas  quam  Schloi- 
den  putavit,  plane  negare  videtur.  — Ex  Vogtii  sententia 
cellae  aut  libere  in  liquido  vel  solido  cytoblastemate  aut  in 
cellis  jam  ortis  aut  cella  una  in  duas  novas  divisa  nascun- 
tur cum  constringendo  dissepimenla  transversaria  formentur. 

Jam  vero  multis  a me  observatis  factum  est,  ut  disce- 
derem ab  his  virorum  doctorum  expositis  opinionibus,  quas 
meas  de  re  subtilissima  jam  exponam. 


EXPOSITIO  GENERALIS  DE  PARTIBUS  SOLIDIS, 
QUAE  SUNT  IN  ORGANISMIS. 

Variae  sunt  materiarum,  quibus  constant  organa,  for- 
mae, ipsis  illis  minoris  majorisve  momenti,  magni  vero  om- 
nes ei,  qui  naturam  rerum  indagare  cupit.  Mutua  enim 
comparatione  singula  quaeque  recte  cognosci  possunt 


14)  Ueber  Alytes  obstetricans. 

Praeter  materiam  enim  forma  distincta  egentem  cry-  I 
stalla,  guttas,  grana,  vesiculas  ccllasque  in  or-  | 
ganismis  reperimus,  et  haec  animo  attento  sunt  consideranda.  I 
Formata  haecce  omnia  sunt  ex  materia  liquida  homogenca  I 
quae  sola  penetrare  potest  membranas  poris  egentes,  unde  j| 
facile  explicari  posse  videtur  guttarum  existentia  et  crebra  I 
quidem,  id  quod  antiquis  contigit  naturae  indagatoribus.  || 
Ubique  enim  guttas  videbant  quas  adipem  esse  fingebant,  i 
Multas  vero  jam  cellas  et  vesiculas  agnoverunt,  reliquae  i| 
agnoscentur. 

Variis  rationibus  explicari  potest  guttarum  harum  1 
existentia  quas  jam  Brucke15)  memoravit.  Poni  enim  i 
potest,  adipem  intra  organismum  ex  elementis  formari,  quae  I 
conjuncta,  in  blastemate  liquido  solubilia,  adducerentur,  — 1 
vel  etiam  adipem  formatum  solummodo  blastematis  vi  so-  j 
lutum  fuisse  atque  mutatum  hunc  in  liquorem  homogeneum  J 
atque  ita  aptum  esse  factum  ad  membranam  penetrandam,  ii 
in  cellis  vero  atque  vasis,  mutatis  mediis  solventibus,  pri-  j 
stinam  recepisse  formam,  — vel  denique  inter  telas  formandas  :l| 
etiam  cellae  exstiterunt  (in  animalibus  villi  et  vasa  lympha— i 
tica  quae  complectuntur)  quae  ab  initio  liquore  oleoso  im-  :| 
butae  aptae  sunt  ad  oleum,  reliquae  ad  liquorem  aquosum  i 
perducendum.  Quae  opinio  extrema  minime  verisimilis  nec  <1 
ulla  experientia  nisa  prorsus  omittenda  videtur.  Etiam  re-  I 
liquae  supra  memoratae  nonnullas  movent  difficultates.  Sive  I 
enim  adeps  ex  solutione  secernitur  sive  ex  aliis  conjunctio-  1 
nibus  formatur,  haecce  tamen  semper  fiunt  in  liquore  ma-  :| 
gis  minusve  albuminoso  vel  mucoso,  quo  particularum  mi-  sj 

15)  De  diffusione  humorum  per  septa  mortua  et  viva. 

mitissimarum  congressus  impeditur.  Lude  igitur  guttae  il- 
lae magni  voluminis?  Etiam  hic,  — id  quod  abhorreret 
ab  omni  experientia,  — liquor  aquosus  in  telis  organicis  su- 
mendus esset,  ne  quid  particularum  illarum  conjunctioni 
obstaret.  Sed  quod  adeps  in  liquoribus  mucosis,  solvi  sem- 
per  inclinatus  est I6),  hoc  liquore  haud  ita  certis  finibus  adi- 
pis guttae  circumscriptae  apparebunt,  qua  ex  re  non  adesse 
membranam  involventem  concludi  potest. 

Emulsiones  ex  oleo  cum  ovorum  albumine  aut  gummi 
aut  seminibus  oleum  continentibus  paratae  olei  guttas  di- 
versissimarum et  formarum  et  extensionum  amplectuntur. 
Majores  certe  ovalem,  ellipticam  aut  plane  irregularem  for- 
mam  facile  assumunt,  ut  a vesiculis  facillime  sint  seccr- 
nendae;  difficilius  vero  est  in  minimis  guttulis,  quippe  quae 
minoris  ponderis  causa  in  mucosis  liquoribus  suspensae 
globi  formam  non  amittant.  Neque  cbemicis  neque  mecha- 
nicis remediis  certe  finem  assequeris,  ut  num  propria  cir- 
cumdans membrana  adsit  nec  ne  judices,  cum  hae  parvae 
.guttulae  difficillime  se  consocient,  id  quod  in  hydrargyro 
constat;  et  cbemicis  remediis  adhibitis  difficile  dijudicatur 
num  propria  membrana  an  mucus  dense  circumcludens  mu- 
tatus sit.  Neque  atri  margines  membranam  certe  probant, 
quippe  qui  refractione  quoque  luci^  radiorum  oleo  puro  per 
aquam  disperso  accidant.  Nihil  igitur  restat,  nisi  ut  ex  uni- 
versa rei  propositae  ratione  concludas,  num  membrana  pro- 
pria adsit  an  non,  et  ut  aliqua  certitudine  hac  de  re  ju-  "■ 

16)  Quae  ipse  feci  hac  de  re  experimenta  oleum  et  materiam 
albuminoso  mucosam  mutua  homogenea  solutione  teneri  me  do- 
cuerunt. Etiam  Berzelius  (Thierchemie  p.  165)  Braconnotii  similia 
memorat . 

dices,  lias  membranas  aliquo  modo  aut  divellendis  illis  aut ! 
solvenda  et  circumdante  materia  et  contenta  re  ante  ocu- 
los  ponas. 

Multo  facilius  quam  guttae  crystalli  et  grana  cognos- 
cuntur; priores  plerumque  cum  aequa  planitie,  angulis  et 
marginibus  earundem  formarum  ac  extra  organismum  in-  i 
veniuntur,  et  organicae  materiae,  ex  qua  enascuntur,  aliquid  i 
in  se  inclusum  continent,  id  quod  in  crystallisatione  omnino  | 
non  raro  accidit. 

Aggregatio  crystallorum  cellae  spatium  interdum  plane 
complet,  et  cellae  membrana  arcte  est  involuta,  saepe  vero 
crystalli  obtegunt  giana  et  vesiculas  quae  in  interiore  cella 
sunt,  quem  ad  modum  solidis  corporibus  adhaerescere  om- 
nino solent. 

Numerosissima  vero  omnium  formarum  est  amorpho- 
rum granorum  quae  sub  diversissimis  et  extensionibus' 
et  formis  ex  organica  materia  quae  adest  nascuntur,  cum 
majora  ex  mucosa  et  albuminosa  materia  solute  congluti- 
nentur, minora  saepe  moleculariter  moveantur  et  sub  for- 
tiore microscopio  vesiculae  appareant  Horum  corporum  i 
plurima  per  vegetationis  processum  rursus  liquide  fiunt,  et 
cum  blastemate  circumdante  resorbentur,  compluria  vero 
ad  superiores  formatione^,  ad  vesiculas  cellasque  explican- 
tur. Quae  granorum  ambo  genera  ex  dignitate  tam  diversa 
jam  in  prima  aetate  inter  se  discernere  non  contingit;  utrum- 
que fusca  puncta  plus  minusve  acute  distincta  esse  videntur. 

Vesiculam  organicam  voco  eam  membranam,  quae 
in  globi  formam  clausa  assimilatione  substantiam  suam  au-  t 
get  et  in  cujus  intima  parte  propriae  materiae  ut  oleum 
vel  pigmentum  vel  amylum  etc.  colliguntur. 

Primam  eorum  formationem  microscopio  non  jam  cognos- 
ces, post  aliquod  vero  tempus  ex  granosa  blastcmatis  materia 
omnis  explicationis  gradus  e minimo  grano  usque  ad  vesi- 
culam optime  perspiciendam  evolvi  videbis,  quas  vesiculas 
expansione,  non  granorum  aggregatione  enasci  constat,  id 
quod  explicationis  gradus  ratione  relativa  habita  aliquam 
extensionem  habere  extra  omnem  dubitationem  ponit.  Cer- 
tissimo et  unico  modo  vesiculam  a guttula  discernes,  si 
membranam  ejus  ubique  aequalem  sejunxeris.  Ut  formatio 
et  functio  vesicularum  physicis  viribus  demonstretur  ex  mea 
quidem  sententia  fieri  nondum  potest,  omnisque  labor  huic 
rei  frustra  navatus  est.  Dalton  quidem  vesicam  aquosam 
mechanice  factam  ad  endosmosim  et  expansionem  aptam 
esse  jam  observavit,  hic  tamen  plane  alius  est  processus 
quam  quem  vesicula  organismo  orta  ostendit.  Unumquem- 
que non  efiugez'it  saponis  bullam  vaporibus  aquae  comple- 
tam aeris  endosmosi  in  atmosphaera  valde  expandi,  usque 
dum  membrana  magis  magisque  extenuata  dirumpitur,  ipsa- 
que  diffusionis  leges  sequitur.  Vesiculis  organicis  vero  de- 
monstrandis endosmosis,  qua  ad  explicandas  vegetationis 
res  saepissime  usi  et  abusi  sunt,  minime  sufficit.  Endos- 
mosis oritur  si  heterogeneae  materiae  in  homogeneam  coire 
student.  Quae  si  heterogeneae  materiae  alia  substantia  dis- 
junguntur, quae  tamen  illarum  commiscendi  studium  non 
omnino  impedit,  tum  processum  illum  Dutrochetio  auctore 
endosmosim  vel  exosmosim  nominamus,  id  quod  inde  diju- 
dicatur , qui  amborum  liquorum  num  internus  an  externus 
membranam  facilius  penetret.  Membrana  igitur  non  est 
agens  res  sed  non  impediens  in  hoc  processu  chcmico,  id 
quod  nonnulli  curiosi  plane  omisisse  videntur. 

Sed  in  vesicula  organica  homogenea  substantia  colligi- 
tur, membrana  augetur  et  extensione  et  substantia,  crescit 
intussusceptione,  dum  quae  continet  diffusione  non  dimi-  ; 
nuuntur,  sed  quantitate  augentur,  qui  processus  ab  endos-  \ 
mosi  et  crystallisatione  plane  est  diversus. 

Ut  tamen  vesicularum  formationem  ad  physicas  leges  J 

redigeret,  Ascherson  nonnullas  observationes  instituit;  nam  J 

si  oleum  cum  albumine  ovorum  conjungitur,  stante  pede  in-  i 

ter  utrumque  membranam  enasci,  et  concussa  utraque  ma-  I 

• I 

teria  quamque  olei  guttam  albuminis  membrana  circumdari  H 

observavit.  Has  formationes  habuit  cellas  cum  propriis  pa-  1 

rietibus  quas  variis  formis,  quibus  utitur  in  intima  parte  i 

olei  gutta,  probatas,  illisque  olei  studium,  ut  globi  formam  jl 

repeteret  impediri  putavit.  Sed  jam  Henle  id  animadvertit  I 

oleum  rite  aqua  conquassatum  easdem  formas  assumere,  I 

albuminis  membranam,  quam  ille  praeopinatus  est  non  igi-  || 

tur  esse  causam.  Porro  Ascherson  cellas  tali  modo  forma-  I 

tas  endosmosi  aquam  excipere  volumenque  majus  reddere  1 

observavit.  Hoc  experimentum,  quod  mihi  vero  hucusque  1 

agere  non  contigit,  sane  solidius  stratum  adesse  probabile  1 

redderet;  illud  vero  stratum  nihilo  magis  cum  aequali  vesi-1 

cula  cujus  membrana  structura  caret  commutandum  est,  l 

quam  illud  stratum,  quod  totum  ovi  albumen  circumdat,  ;| 

quod  fortasse  eadem  causa,  oxygenio  atmosphaerae  agente,  I 

formatum  est,  quodque  ex  granis  et  bacillis  inter  se  con-  I 

textis  (id  quod  microcopio  conspici  potest)  constat,  cum  cella.  1 

Utraque  formatio  physicis  et  chemicis  viribus  nascun-  il 
tur,  has  vires  etiam  per  ceteram  vitam  subsequentes,  maxime  I 
vero  sunt  diversae  ab  assimilante  vividi  organismi  vesicula 
quae  libera  a mechanicis  viribus  formam  suam  constituit.  I' 

De  perfectissimo  organismi  elemento,  de  cella,  dicit 
Schwann 17):  „Hat  eine  Ivugcl  (vesicula)  keinen  Kcrn  auch 
nicht  in  ihrer  friikestcn  Jugend  so  ist  sie  kcine  Zelle;  es 
st  wenigstens  zweifelhaft.”  — Ilac  de  re  aliquid  plenius 
loqui  reservo,  cum  sententia  mea  observationibus,  quas  jam 
proferam  nitatur.  Omnino  vero  membrana  cellae  eodem 
modo  cognoscitur,  quo  vesicula. 


OBSERVATIONES  DE  CELLIS  VEGETABILIUM. 

De  cellis  augendis  diversae  exstant  opiniones.  Plerum- 
que tres  diversae  rationes  nominantur:  „1)  primitiva  cellae 
„formatio,  quae  aut  extra  aliquam  jam  natam  fieri  potest, 
„quemadmodum  in  animalium  organismo  saepius  accidit,  aut 
„in  aliqua  jam  nata,  quod  in  plantis  plerumque  accidere 
„soIet,  et  hac  ratione  Schleidenio  teste  phanerogamae  solum- 
„modo  vegetantur.  2)  Cella  jam  nata  dissepimento  in  duas 
„dividitur.  3)  Constrictio  vel  proliferatio  ubi  membrana  ali- 
„cujus  cellae  uno  loco  follis  instar  evehitur,  ad  globum  ex- 
panditur, et  tum  a cella  materna  separatur." 

Duae  illae  extremae  augendi  rationes  solis  in  crypto- 
gamis  accidere  dicuntur  et  hic  quidem  tantum  in  infimis  or- 
dinibus. Jam,  quod  in  telis  ad  cognoscendum  difficilioribus 
rarius  id  invenitur,  haud  magnam  fidem  huic  opinioni  con- 
ciliat, et  cum  Ehrenberg  summus  rerum  microscopicarum 
magister  cellam  non  sponte  dividi  enuntiaverit ,s),  ceteris 
certe  summa  in  illa  re  cautio  adhibenda  fuit. 

i")  1.  c.  p.  44. 

18)  Bericht  iiber  die  Verhandlungen  der  konigl.  Acad.  zu  Ber- 
lin  1837  p.  154. 

Continuis  vero  harum  microscopicarum  plantarum  oh-  j 
servationibus  mihi  quidem  plane  persuasum  est  hanc  vege-  i 
tationis  rationem  naturae  non  convenire  sed  exiguitate  rei  J 
sola  errorem,  eumque  facillime  non  continuata  observatione,  J 
effici. 

Si  vegetationis  gradus  in  Phragmotricho19)  perse-  fl 
quimur,  momenta  huic  quaestioni  gravissima  facillime  im  e- 
niemus,  quam  ob  rem  illud  hoc  loco  exemplum  esse  volo,  >1 
cum  hujus  plantae  conditio  adhuc  obscura  simul  magis  il-  jl 
lustretur. 

Hujus  Phragmotrichi  sporae  aut  una  aut  duabus  cellis  |I 
conjacentibus,  quarum  parietes  duplici  sunt  compositae  meiu-  I 
brana,  constant,  id  quod  in  sporis  cellis  duabus  composi- 1 
lis  optime  apparet,  mulloque  clarius  fit,  si  evolutionem  et  I 
germinationem  observaveris.  Inter  ambas  enim  membranas,  jl 
si  sporae  aliquid  temporis  humefaclae  jacuerunt  (equidem  1 
in  sacchari  solutione  diluta  posui)  obscuram  maculam  vide-l 
bis,  quae  paullatim  perspicuitate  crescit,  externa  membrana  il 
una  expanditur  et  hemisphaerae  instar  circum  granum  adtl 
vesiculam  explicandum  effertur. 

Plane  eadem  hic  exstat  res.,  quam  Saccharomyces» 
cerevisiae,  quae  proliferationis  exemplum  vulgo  affertur,  I 
crescendo  ostendit;  tamen  ut  processum  illa  ratione  explices;! 
hic  non  facile  adduceris,  cum  haud  mediocri  Phragmotri- jl 
chorum  sporarum  magnitudine,  quae  Saccharomyce  octies  i J 
major  est,  totus  adspectus  manifestior  reddatur. 

In  his  tamen  plantis  cellula  non  retinet  formam  ellip-!;JJ 


19)  Cui  ordini  sit  adscribendum  et  imaginem  in  Wichmanni  Ar- 
chivo afferam. 

ticam,  quemadmodum  in  Saccharomyce  fit,  sed  crescens 
stricte  sese  applicat  ad  majorem,  ut  ambarum  cellarum  mem- 
branae tantum  totius  corporis  dissepimentum  esse  videan- 
tur. Jam  in  cellula  excrescente  ex  liquido  blastemate  grana 
et  vesiculae  oriuntur,  quemadmodum  jam  in  materna  spora 
exstiterunt,  postea  vero  haec  corpora  in  majore  mycelii 
evolutione  partim  rursus  resorbentur. 

Ilie  vegetationis  processus  in  cella  ita  orta  denuo  fit, 
et  in  hac  quidem  plantarum  specie  cellulae  ad  certam  pe- 
riodum adspectum  sporae  cellarum  plane  praebent,  dum 
lentissime  crescunt.  Saepe  per  plures  hebdomades  tantum 
paucae  harum  cellarum  excultae  sunt,  qua  re  observatis 
multo  facilior  reddita  erat.  Subito  vero  quaecunque  attuli 
phaenomena  properantur,  causa  non  reperta,  nam  non  in 
omnibus  individuis  una,  neque  certo  harum  cellarum  spo- 
riformium  numero  exculto  contingit,  sed  dum  calor  et  lux 
nec  aucta  nec  minuta  sunt  et  blastema  omnibus  idem  est 
modo  hac  modo  illa  cella  ad  diversas  partes,  ea,  quam  jam 
explicui  ratione  cellulas  procreare  incipit,  et  ita  quidem,  ut 
vel  majore  pelluciditate  et  minore  lumine  haec  proliferatio 
a cellarum  sporiformium  serie  distinguatur.  Paullatim  ma- 
joris cellae  membrana  extensionem  et  impelluciditatem  etiam 
sporae  assequatur,  dum,  incremento  valde  maturato,  secun- 
dariae cellae  formatio  in  apice  filorum  mycelii  oculos  plane 
effugit,  et  post  aliquot  tempus  demum  pigmento  excepto 
aut  jodo  tractata  cognoscitur.  Hac  ex  re  dissepimentoruin 
quae  postea  a peripheria  nascerentur  cogitatio  nata  est ; vix 
tamen  putandum  est  in  eodem  mycelii  filo , primo  dissepi- 
menta  duabus  conjacentibus  cellis  postea  membrana  a pa- 
riete orta  formari. 

Postquam  hoc  igitur  modo  myeelium  varie  ramosum 
formatum  est,  sporangia  explicari  coeperunt.  Singulae  cel- 
lae efferuntur  ad  novos  ramos,  qui  tamen  vel  prima  aetate 
majore  obscuritate  et  minore  diametro  a mycelii  distin- 
guuntur; adseendentes  magis  magisque  ramos  emittunt,  dum 
mycelii  rami  repunt  et  per  totam  vitam  impellucidi  manent 
ut  de  interioribus  partibus  nihil  observari  possit.  Apex  hu- 
jus adseendentis  rami  post  aliquot  tempus  globose  aut  el- 
liptice expanditur,  ubi  faventibus  omnibus  h.  e.  blastemate 
satis  pellucido,  in  interiore  parte  secundariam  cellam  e mi- 
nima vesicula  formari  videbimus,  quo  modo  jam  descripsi- 
mus. Supra  illam  altera  et  tertia  invenitur  vulgo  usque  ad 
quintam,  quarum  superiores  et  inferiores  sunt  minores,  ut 
totum  sporangium  ellipticam  assequatur  formam.  In  his 
sporangii  cellis  altera  generatio  in  pituitoso  plus  minusve 
claro  blastemate  oritur;  saepe  fugit  cellae  membrana  e 
parva  vesicula  celeriter  exculta,  semper  vero  in  mediis  spo- 
rangii cellis  cognosci  potest,  in  quibus  mediis  duae  novae 
saepe  simul  formantur,  et  dissepimentum  longitudinale  ef- 
ficiunt. Harum  sporangii  cellarum  quaevis  aliquot  grana  et 
vesiculas  blastemate  circumdatas  continet,  quod  coagulum  in 
posteriore  germinatione  plus  minusve  plane  resorbetur. 

Vegetatio  tamen  nondum  finita  est,  nam  sporangii  acu- 
men saepe  denuo  effertur,  totum  processum  a principio  se- 
mel vel  saepius  repetens. 

Haec  Phragmotrichi  vegetatio  eo  quem  descripsi  modo 
complura  maximi  momenti  phaenomena  simplicis  manifestae- 
que  formae  crescendo  praebet.  Primis  sporiformibus  cellis 
cellas  intra  externam  totum  individuum  circumdantem  mem- 
branam oriri  et  ad  ejus  extensionem  quae  jam  est  exorta 

paullatim  adultas  novum  dissepimentum  efficere  optime  vi- 
demus. Citius  vero  processus  accidit,  cum  vegetatio  fortius 
impulsa  est,  et  si  in  folliculo  citissime  protruso  prima  no- 
varum cellarum  formatio  eum,  qui  contemplatur,  aufugit,  mi- 
nime existit  causa,  cur  totius  formationis  rationem  esse  mu- 
tatam credat;  id  modo  cognoscet  cellarum  membranas  saepe 
ea  esse  subtilitate  ut  ipsis  optimis  instrumentis  diligentem 
scrutatorem  fugere  possint.  Idem  de  prima  cellarum  ipsa- 
rum evolutione  dicendum  est;  nam  lenta  cellarum  sporifor- 
mium  vegetatione  illas  e minimis  granis  ad  vesiculas  ex- 
plicari facile  videmus,  nullo  cytoblasti  q.  d.  vestigio  reperto, 
id  quod  jam  Meyen  de  cryptogamis  omnino  pronuntiavit20) 
et  Scbleiden  confirmavit21). 

Quod  vero  ad  proliferantem  cellarum  formationem  at- 
tinet, unusquisque  magnam  ejus  similitudinem  cum  nonnul- 
lis, quos  descripsi,  statibus,  prae  ceteris  in  sporangii  for- 
matione, causam  esse  certe  videbit  cur  hanc  quoque  pro- 
liferationem  endogeneam  cellarum  formationem  putet  esse 
ubi  nova  generatis  non  contactu  nec  mutua  planatione  dis- 
sepimenta  formet  sed  formam  ellipticam  integram  asservet. 
Praeterea  Saccharomycem  externam  omnes  cellas  circum- 
dantem membranam  habere  facile  tibi  persuadebis  si  illam 
aliquot  tempus  arefactam,  aqua  rursus  madefacis;  saepius 
tum  illa  a cellis  interioribus  ita  expanditur,  ut  plane  per- 
spicua separetur. 

Praeter  omnem  dubitationem  est,  hic  quoque  cellulam 
novam  quae  proliferatione  oriri  videtur  prope  jam  adultam 


20)  Wiegmanns  Archiv  39. 

21)  Grundziige  der  wissenschaftlichen  Bolanik.  42. 


24 


in  communi  cella  materna  nasci;  et  optica  tantum  sunt  im-  i 
ptfdimenta,  quae  aliam  hoc  de  processu  opinionem  effe-  ii 
cerunt. 

Spiro  gyra  praeter  formationem  dissepimentorum  J 
multa  etiam  sporae  formationi  graviora  phaenomena  prae-  m 
bet,  quae  quantum  equidem  scio,  adhuc  non  ita  acute  sunt  u 
distincta. 

Fili  Spyrogyrae  paries  externa,  quae  simplex  videtur  i;d 
esse,  tribus  diversis  membranis  constat,  quas  certo  quodam 
modo  collustratas  optime  inter  se  discernere  possumus.  |a 
Externa  totum  filum  perpetuo  obtegit,  ex  loco  natali  fortasse 
diversae  aquae  conditionis  causa  plus  minusve  fragilis  est,  |l 
interdum  nimia  fili  curvatione  statim  rumpitur,  ut  dissepi-  jl 
menta,  quae  simplicia  videntur,  in  duas  membranas  solvi  sae-  II 
pius  videamus,  neque  amplius  dubitandum  est,  quin  disse-  1 
pimenta  tot  cellas  significent,  quarum  parietes  medium  ex-  A 
ternae  fili  membranae  stratum  componunt.  Intimum  ejus  vo-  I 
lucrum  tenuissima  membrana  interioris  cellae,  quae  exterio-  1 
rem  plane  complet,  et  acutissima  tantum  contemplatione  I 
cognoscitur,  formatur. 

Haud  raro  haec  interior  cella  etiam  nucleum  continet, 
cujus  jam  alii  spectatores  mentionem  fecerunt. 

In  hujus  interioris  cellae  pariete  viridis  materia,  quae  i| 
lineae  anguineae  instar  consedit,  sita  est,  in  qua  vesiculae  >1 
illae,  quae  adhuc  sporae  habitae  sunt,  jacent.  Prima  aetate 
hae  sunt  hyalinae  neque  prius  cognoscuntur,  antequam  eam 
extensionem  sint  consecutae,  ut  quingenties  amplificatae  ve-  1 
siculae  esse  appareant;  jam  principio  tantum  absunt  a ma- 
jore ut  spira  producta  tangantur.  Vesiculae  involutae  sunt 
in  pituitosam  materiam  non  tinctam  quae  ex  liquido  blaste- 

mate  assimilatione  substantiae  ad  vesiculae  incrementum  ne- 
cessariae secreta  est.  Paullatim  nmcus  viridem  accipit  co- 
lorem, ligamenti  instar  contrahitur  itaque  producitur  ut  spi- 
ralem continuet. 

Quominus  de  formandis  singulis  cellis  filum  componen- 
tibus continuas  instituerem  observationes  impeditus  eram; 
nonnullis  vero  singulis  explicationis  gradibus,  quorum  occa- 
sio mihi  fuit  perspiciendorum  ad  eam  adductus  sum  per- 
suasionem, eam  eodem  quo  fungorum  mycelium  modo  ef- 
fici, id  quoti  jam  ex  comparatione  perfectarum  structurarum 
patere  verisimile  est.  Nam  in  fili  acumine  quod  non  dirum- 
pendo formatum  erat,  id  quod  e cellae  forma  facile  perspi- 
citur, ante  cellam  perfecta  spirali  praeditam  novam  aliquo- 
ties vidi  cellulam  gelatino  involutam  sporae  formationi  simi- 
lem sed  multo  majorem  dum  una  semel  paene  fili  latitudi- 
nem assecuta  est,  nunquam  tamen  novae  cellae  vestigium, 
quod  granum  vel  nucleum  interiore  parte  ostenderit,  ut  ex 
sola  totius  contemplatione  hanc  rem  cellam  esse  putare 
i possim. 

Quod  si  individuum  vitae  fini  appropinquat,  intima  mem- 
brana, cui  spiralis  adjacet  ab  externa  seponitur,  magis  ma- 
gisque contrahitur,  ut  singulos  denique  spiralis  circuitus  non 
amplius  sint  internoscendi,  sed  spiralis  tota  formam  globo- 
sam aut  ellipticam  accipiat.  Haec  materia  conglomerata  sol- 
vitur denique,  dum  simul  externae  membranae  rumpuntur; 
singulae  multo  amplificatae  vesiculae  liberantur,  in  interiore 
parte  granulosam  continent  et  mucosam  materiam,  dum  vi- 
ridis illa  materia  quae  spiralis  ligamen  componebat  plane 
resorpta  est;  quam  ob  causam  has  vesiculas,  quae  cellas 
sese  nunc  praebent,  blaslemate  adjuvante  esse  ita  excultas, 


26 


constat.  Mcyen  ct  ipse  de  spirali  eodem  modo  judi- 
cavit22). 

Grana  quoquo  vesiculis  contenta  e pituitosa  materia 
circumdante  mox  melius  proveniunt,  eo  usque  extensionis 
progressa,  ut  vesiculae  cognoscantur ; nunquam  vero  aggre- 
gatio granorum  ad  vesiculam  cognoscitur,  neque  magis  nu- 
cleus in  intima  vesicula  modo  orta  perspiciendus  est,  cir- 
cum quem  illa  nata  esse  possit.  Postquam  pituitosum  ali- 
mentum in  intima  cella  plane  resorpta,  et  vesiculae  ita  ex- 
pansae sunt,  ut  cellam  maternam  plane  compleant,  mem- 
brana ejus  dirumpitur  et  vesiculae  libere  prodeunt. 

Haec  evolutio  vesiculas  quae  spiralibus  inveniuntur  non 
sporas,  quemadmodum  hucusque  opinati  sunt,  sed  sporan- 
gia  esse  probat,  in  quibus  sporae  demum  explicantur.  — 
Quam  rem  ut  certam  redderem,  tabulam  vitream  cum  spo- 
ribus  sub  cylindro  vitreo  posui,  quo  atmosphaera  aquae  af- 
fusae vapore  satis  expleta  erat,  ut  nutrimentum  sporarum 
liquidum  impediret  quominus  exhalaretur.  Post  aliquot  tem- 
pus nonnullae  vesiculae  multo  amplificatae  erant,  mucosa  et 
granosa  materia  completae,  dum  pluribus  peripheriae  locis 
protrusiones  factae,  quemadmodum  sporis  id  accidit,  inve- 
niuntur. — Plane  vero  nulla  est  explicata  neque  in  majori- 
bus vasis,  illas  plane  perspicere  mihi  contigit.  Qua  in  re 
infusoriis,  maxima  copia  partis,  rotatoriis  polypisque  causam 
objicio,  nam  illis  haec  sola  plantarum  substantia  tradita  erat, 

ct  blastema  gratissimum  esse  nutrimentum  visum  est. 

✓ 

Et  in  his  igitur  simplicissimis  vegetabilibus  organismis, 
quae  primo  adspcclu  tantum  ex  simplicibus  cellis  aggrega- 


22)  Linnaca  1827. 


tis  constant,  cndogencae  cellarum  formationis  ratio  perducta 
videtur  esse.  Singula  fili  membra  nascuntur  ut  propriae 
: cellae  intra  sporae  cellae  (cellae  reproduclionis)  membra- 
i nam  quae  totum  corpus  circumdat  et  hae  quoque  cellarum 
! adjacentium  series  gignunt  novas  generationes.  Num  quo- 
que compositioris  structurae  plantae  tali  aequali  membrana 
obductae  sint,  quae  pollinis  membranae  continuatio  habenda 
sit,  haec  quaestio  plantarum  naturae  plane  cognoscendae 
gravissima  adhuc  nondum  certe  dijudicata  est.  Ad.  Brong- 
nard 23)  et  Link 24)  propriam  membranam  fere  omnes  plan- 
tarum partes  obtegentem  esse  multis  accuratis  observationi- 
bus probaverant,  cum  Mohl  observationibus  quas  in  plantis 
pvaecipue  crassifoliis  instituerat  sententiam  a Trevirano 25) 
jam  propositam  denuo  recepit  hanc  cuticulam  tantum  ex- 
terna cellarum  membrana  incrassata  formatam  esse.  Minime 
vero  phaenomena  quaedam , prae  celeris  continuas  lineas  in 
omnium  cellarum  superficie  cum  illa  sententia  difficile  con- 
socianda esse  reticuit. 

Equidem  quoque  in  omnibus  meis  observationibus  hu- 
jus rei  rationem  habui,  quamquam  sperare  vix  poteram  fore 
ut  quod  illis  scientiae  heroibus  non  contigerit  equidem  ex- 
pediam. Itaque  revera  adhuc  nondum  eo  progressus  sum, 
ut  in  unam  aut  alteram  partem  ire  possim.  Saepe  quidem 
praecipue  in  partibus  plantarum  monocotylearum  transverse 
incisis  claram  cuticulae  ab  epidermidis  cellis  divulsae  spe- 
ciem nactus  sum,  ubi  per  lineas  super  omnes  cellas  con- 


23)  Annal,  des  Sciences  naturell.  2 Ser.  T.  I. 

24)  Philosoph.  botanica.  T.  I. 

25)  Physiol.  d.  Gewachse. 

tinuas  ipsam  haud  mediocrem  diametrum  cognoscere  li- 
cuit*) e.  g.  in  phylla  perigonii  Tulipae. 

Saepe  vero  epidermidis  cellae  membrana  sub  ipsa 
superficie  jacere  aeque  clare  visa  est,  cuticula  certe,  si  ad- 
sit, eximia  subtilitate  sit.  Tamen  in  inferioribus  plantarum 
generibus,  quae  modo  contemplati  sumus,  diversae  mem- 
branae diu  omissae  sunt,  et  in  his  classibus,  observationibus 
non  institutis,  fines  haud  facile  constituantur,  ubi  cuticula 
adsit  et  ubi  desit.  Pariter  pili  compositi  superiorum  plan- 
tarum ostendunt  quam  facile  membrana  externa  transmitti 
possit,  qua  de  re  postea  plenius  loquemur.  Fortasse  ea- 
dem ratio  intercedit  inter  cuticulam  et  epidermidem  quae 
inter  vitelli  cellam  et  velantem  membranam,  nam  ubi  haec 
exsistit,  illa  resorbetur.  — 

Sicut  in  simplicissimis  plantis  cellularihus  unaquaeque 
cella  in  se  ipsa  naturalem  constitutionem  ejusdem  formationis 
multis  modis  restituendqe  habet,  ita  etiam  in  organismis  com- 
positioribus omnes  celias  facultate  congruentia  in  interiori- 
bus suis  partibus  gignendi  praeditas  invenimus:  quam  vero 
facultatem  omnes  cellae  non  eodem  modo  perficiunt  sed 
totius  organismi  ideae  obnoxius  numerus  posteriorum  ge- 
nerationum apud  varias  etiam  secundum  varias  functiones 
valde  diversus  est. 

In  primo  vero  fundamento  ad  novam  quandam  vel  ovo  vel 

•)  Hae  lineae  in  plantarum  superficiei  substantia,  sive  cuticula 
est,  sive  membrana  epidermidis  cellarum  condensata  sive  blastema 
depositum,  maximi  momenti  mihi  videntur  esse,  ad  similis  anima- 
lium organismi  formationes  e.  g.  chordae  dorsalis  vagina,  fibrillarum 
muscularium,  squamarum  Lepidopterox-um  etc.  j nonne  hic  quoque 
endogenea  cellarum  membrana  aut  aliquid  induratum  blastema  in 
fibrillas,  lineasve  postea  exsistentes  soluta  est? 

«emma  formandam  constitutionem  aut  ad  organum  quod- 
dam compositum,  folium  e.  g.,  in  ejus  diversis  metamor- 
phoseos  gradibus  microscopio  nulla  in  cellis  discrimina  ani- 
madvertenda sed  paulo  post  distinctio  in  diversis  partibus 
ejusdem  aequabilis  parenchymatis  apparet,  ut  totius  con- 
cinenti explicationi  respondeat. 

Primam  in  hisce  cellarum  processibus  formationem  dif- 
ficile est  cognoscere.  In  cellis  inter  corticem  et  lignum, 
quod  cambium  vocatur,  animadverti  potest  magna  mul- 
titudo exiguorum  granulorum  et  vesicularum  in  mucoso  et 
hanc  ob  rem  atro  liquore  natans.  Quem  liquorem,  quasque 
habeat  vesiculas,  ut  augeantur  cellae  adjuvare,  jam  dudum 
opinione  augurabatur,  sed  quo  modo  hoc  fieret,  in  summa 
opinionum  perversitate  versatum  est. 

Schleiden  hoc  loco,  velut  ubique  apud  plantas  phane- 
rogamas,  recentes  cellas  endogeneam  generationem  jam  ex- 
stantium autumavit.  Cellae  maternae  resorbentur,  recenti- 
bus cellis  eo  extentis,  ut  se  ipsas  attingant,  in  earum  inte- 
riore parte  punctum  opacum  quod  extenditur  et  granosum  et 
pituitosum  esse  solet,  membranis  eum  continentibus.  Et  haud 
multo  post  haec  membrana  pervenit  ad  magnitudinem  cel- 
lae primariae,  et  grana  quae  continet,  tantum  magnitudinem 
habent,  ut  vesiculae  cum  opaco  margine  et  hyalino  centro 
appareant.  Quam  amplificationem  informis  liquidae  materiae 
dispendio  effectam  esse  tum  potissimum  intelligi  potest, 
quum  haec  viridem  colorem  habeat  quo  facto  etiam  grana 
i se  extendunt  perspicue  inficientem  materiam  ex  liquore  cir- 
cumdante in  se  suscipientes,  dum  se  ad  vesiculas  amplificant. 
Viride  pigmentum  revera  vesiculis  includi,  neque,  ut  Mcycn 
se  ipsum  falso  emendat,  in  granulis  agglomeratum  esse, 


30 


Link  etiam  probat  in  elementis  suis  philosophiae  botanicae.  j 
Id  quod  intclligi  potest,  et  quando  extrahis  vini  spiritu  pig- 
mentum et  materiae  anamorphosis , quod  postea  conside- 
rare volumus. 

Pariter  dubitet  aliquis  num  velamentum,  quod  omnia  I 

/ 

grana  continet,  revera  sit  membrana  an  blastema  illa  am- 
plectens ; facillime  probatur  existentia  membranarum  secun-  I 
dariarum  si  ex  cellis  cultro  percisis  eas  aqua  permota  vel  I 
tenui  acumine  educamus,  in  aqua  natantes  conspiciamus.  I 
Haud  difficile  membranam  animadvertes  et  grana  ejus  pa-  |l 
rieti  adhaerentia  dum  blastema  mucosum  quasi  informis  ma-  I 
teria  objecti  portatori  inhaeret.  Cum  omnino  ad  justam  j 
magnitudinem  pervenerit  se  ad  cellam  primariam  apponit,  j 
ut  transversa  sectione  non  plane  perspicua  sit,  sed  in  spi- 
ritu praeparatis  non  magna  opera  adhibita  pulcherrime  cir- 
cumcirca diremptam,  hyalinam  membranam  ante  oculos  ha-  I 
bemus.  Revera  organicam  membranam  et  non  coagulationem  i 
blastemate  effectam  esse,  jam  explicatione  probari  mihi  vi- 
detur. In  organismo  non  exstat  cella  vegetatio- 
nis simplex,  ubique  enim  secundaria  cella  adest;  in  me-  i 
dullae  parenchymate  quod  membranis  tenuissimis  compo- 
situm videtur  esse,  interiores  cellae  facile  cognoscuntur  spi- 
ritu adjuvante,  atque,  vesiculae  coloris  materia  quidem  pri- 
vatae, tum  bene  discerni  possunt. 

Vesiculae  chlorophyllum  continentes,  omnino  explicatae, 
in  naturali  statu  cellis  instabiliter  adjacent,  sectionis  autem  I 
conquassatione  saepissime  ab  ea  dirimuntur,  et  dissolutae  I 
in  cellae  blastemate  natant;  cum  regulariter  jaceant  ex  | 
scrutatoris  animo  pendet,  num  eas  spirali  ter  an  annulariter  I 
dispositas  habere  velit. 

Color  viridis  harum  vesicularum  saepius  in  flavum 
commutatur  autumno  et  in  floribus  flavo  colore  gaudenti- 
bus, ubi  etiam  in  alabastris  chlorophyllum  adest. 

Amylum  quoque  in  interiore  parte  illarum  vesicularum 
invenitur,  quod  eo  spectare  videtur,  ut  chlorophyllum  orga- 
nico-chemico  processu  oxygenio  excepto  ut  videtur  adju- 
vante luce,  ex  amylo  procreari  possit  *).  — Embryo  gignit 
i chlorophyllum  albumine  desumpto,  et  viridis  amyli  vesicu- 
, larum  color  a superficie  organorum  cujus  cellis  inest,  ini- 
: tium  capit.  Qua  de  re  Meyen  in  Physiologia  sua26)  subtilius 
i agit.  Naturam  omnium  harum  vesicularum  quae  amylum, 
colorem  viridem,  vel  flavum  vel  fuscum  continent  eandem 
esse  ex  his  concludam.  Verisimile  est  ut  vesiculae  quoque 
albumine  vel  inulino  expletae  huc  pertineant.  Amylum 
continentes,  quae  pariter  ac  chlorophylli  vesiculae  in  cel- 
larum parietibus  distributae  sunt27),  primum  aequalia  con- 
tinent, deinde  crescunt  atque  per  strata  depositum  amy- 
lum praestant,  cujus  conditio  a blastematis  congestione  cer- 
tis temporibus  iterata  pendet.  Quod  non  solum  ad  leges 
physicas  redigi  posse  vesiculae  filtri  instar  quod  aqua  ma- 
defactum sola  aqua  neque  oleo  perfunditur,  eam  materiam, 

*)  Opinio,  quam  Endlicher  et  Unger  protulerunt  chlorophyllum 
quoque  in  amylum  mutari,  quam  Meyen  ipse  probavit,  omni  per  ob- 
servationes confirmatione  caret. 

26)  1.  c.  I.  193. 

27)  Cei.  Kunth  quae  ipse  in  Sanifragae  granulatae  bulbillis  ob- 
servaverat mecum  benevolentissime  communicavit,  cellas  amylo  plane 
repletas,  hoc  in  organo  diu  libere  conjacere,  planeque  etiam  evo- 
lutas ubi  adiposis  insectorum  corporibus  simillimae  sint , facile  se- 
jungi,  et  transverse  sectas  optime  facere,  ut  amyli  vesiculas  ad  cel- 
larum membranas  regulariter  dispositas  neque  cellae  spatium  plane 
complere  cognoscamus.  — 


ex  qua  amylum  fit,  transmittente,  mihi  demonstrari  videtur 
inde,  quod  membrana  vesiculae  ipsa  eodem  tempore  ac-  || 
crescat.  Quae  vesiculae  et  amyli  strata  eo  latiora  fiunt, 
quo  recentiora,  quo  propius  a cellae  pariete  absunt. 

Pars  acuta,  quam  dicunt  nucleum,  et  prima  secretio 
in  cellam  intimam  versa  est  Quod  ut  credamus  facile  ad- 
ducimur sectione  transversa  exsiccati  tuberis  Solani  tenuis- 
sima. Parietes  cellarum  recentium  tam  tenaces  sunt,  ut 
plerumque  amylum  sectione  a pariete  rescindatur.  Qui  in- 
crementi modus  approbat  materias  quibus  constituitur  amy- 
lum non  esse  in  interiori  parte  cellae  sed  ad  vesiculas  tantum 
extrinsecus  admoveri,  sed  num  semper  ita  res  sese  habeat, 
adhuc  quaerendum  est. 

Proprias  amyli  vesicularum  membranas  Link  ostendit 
atque  depinxit28). 

Cellae  punctatae  quoque  itidem  vesiculis,  quae  in  in- 
teriori parte  materiam  solidam  secreverunt,  exortae  videntur. 

Quibus  in  omnibus  rebus  vesiculae  egerunt,  dum  mem- 
branae cellae  secundariae  minus  manifesto  efficaces  sese 
praestiterunt,  sed  interdum  ratio  convertitur.  Membrana 
cellae  secundariae  assimilat  et  secernit  admotum  blastema, 
dum  vesiculae  cum  parietibus  arcte  conjunctae  non  mutan- 
tur, sed  arcta  cum  membranis  conjunctione  eas  agentes 
impediunt.  Hae  vesiculae  prima  aetate  liquore  decolore 
impletae  sunt,  qui  jodo  flave  tingitur;  non  in  omnibus  cel- 
lis eadem  copia  est,  quamobrem  species  quoque  secunda- 
riarum cellae  membranarum  ita  diversae  sunt.  Quibus  in 
cellis  nulla  vesicula  cognoscitur,  membrana  secundaria  uni-  I 


28)  Icones  anat.-botan.  pars  II  tab.  XVI. 

versa  pariter  concrescit,  dum  vesiculae  quae  exsistunt  ma- 
teriae hujus  assimilationem  impediunt,  ideoque  continuatio- 
nem illam  plus  minusvc  interrumpunt.  IIoc  modo  quamdiu 
vesiculae  circularem  basin  retinent  oriuntur  cellae  porosae. 

Quod  si  magnas  cellas  porosas,  quae  in  Iloyac  car- 
nosae parenchymate  inveniuntur  prima  aetate  cognosces, 
membranulam,  quae  quamdiu  omnem  extensionem  non  adepta 
est,  obscura  est,  parvis  vesiculis  obtectam  esse  repei-ies. 
Aliquid  longius  evoluta,  quemadmodum  in  internodio  sub- 
sequenti  invenitur,  membrana  cellae  sicut  vesicularum  pel- 
lucida reddita  est;  vesiculae  hae  eadem  ratione  cum  jodo 
utuntur  atque  supra  memoratae,  — In  internodio  tunc  se- 
quenti membrana  multum  amplificatae  cellae  condensari  in- 
cipit, unde  vesiculas  aliquamdiu  comprimi  neque  tamen  a 
membrana  separari  facile  videre  possumus.  Quo  majore 
lruitur  aetate  internodium,  eo  magis  membrana  condensata 
est,  donec  lumen  cellae  plane  concrescat,  et  vesiculae  ma- 
gis magisque  comprimantur  neque  vero  plane  depellantur, 
cum  constrata  latius  expandantur  itaque  formam  coni  simi- 
lem assumant.  Numerus  stratorum,  quae  in  crassatis  cel- 
larum membranis  aeque  ac  in  amylo  cognoscuntur,  numero 
internodiorum  non  respondet,  sed  cujusvis  internodii  mem- 
brana compluribus  stratis  augetur.  Haec  concrescendi  ratio 
i omnia  strata  non  ex  materia,  cellis  contenta,  constrata  esse, 
sed  ex  blastemate  extrinsecus  introducto  assimilari  probat. 
Inde  imprimis  primarias  cellarum  membranas,  et  quae  etiam 
tum  adest  intercellularem  substantiam  alimentum  traducere 
{•sequitur,  certe  in  parenchymate.  Quod  si  hoc  blastema 
materia  quae  ad  incrementum  cellarum  membranis  neces- 
saria aut  secreto  in  cellis  deposito  desumptis  ut  per  cella- 

rura  membranas  perducantur  non  amplius  apta  sunt  in  ex- 
ternam cellae  partem  secernitur  ut  gummi,  resinnae  etc. 

Pariter  vasa  porosa;  scalariformia , annularia,  reticulata  > 
spiralia  oriuntur,  cum  blastema  a secundaria  cella  modo  hoc  | 
modo  illo  sensu  assiiniletur.  Id  quod  ex  cognoscendo  Aesculi 
hippocastani  gemmarum  parenchymate  magnis  cellis  prae- 
dito et  ex  spectatis  cellis  fibrosis  quae  in  antheris  salis  | 
magnae  inveniuntur,  mihi  visum  est.  Hic  quoque  secunda- 
rias cellarum  membranas  vesiculis  obtectas  inveni,  quarum 
loco  apud  aliquanto  longius  explicatas  "formationes  reticu- 
latae saepe  fibrosae  exstiterunt29).  Angustissima  ligni  vasa 
spiralia  quomodo  orta  sint,  difficile  cognoscitur;  extensio 
vero  minima  causa  esse  potest,  cur  alium  formationis  pro- 
cessum accipiamus,  quoniam  natura  omnia  simplicissime  el. 
aequabilissime  procreat. 

Hac  in  secundaria  cella  praeter  vesiculas  memoratas -jl 
nucleus  ille  invenitur  quem  R.  Brown  primus  vidit,  quem- , 
que  Schleiden  cellam  formantem  cytoblastum,  AscRerson 
olei  guttam  vocavit,  equidem  vero  parvam  cellam  tertia- 
riam habeam  ab  explicatione  impeditam.  Quae  senten-  ■ 
tia  inde  quod  hoc  corpus  Cum  secundaria  cella  explicanda; 
comparavi  mihi  placuit,  quod  in  cryptogamis  endogeneanr: 
illain  cellarum  formationem  inveni,  quod  nucleum  ad  cel- 
lam sese  evolventem  revera  conspexi.  Iloc  describam.  — 

Antea  vero  pauca  de  rubro  et  cyaneo  pigmento  dicam 
liceat.  Hoc  quoque  in  tertiaria  membrana  quae  totius  cel-j  ■ 

29)  Link  (phil.  bot  I.  119)  poras  cellarum  perosarum  vesicu- 
las habet,  ibidem  p.  177.  eandem  vasis  porosis,  lacunosis  bullolosis 
ac  vesiculosis  naturam  esse  dicit;  hoc  tantum  errasse  videtur  quod 
vesicularum  orginem  e fibris  residuis  deducit. 

lae  extensionem  consequitu,  formatur,  ac  principio  vesi- 
culae minimae  speciem  praebet  quae  quod  pellucida 
non  est  guttae  adspectum  praebet  in  cellis  chlorophyllo 
repletis;  quo  vero  magis  haec  vesicula  expanditur,  eo  ma- 
gis chlorophyllum  evanescit,  donec  tota  cella  illa  vesicula 
repleta  sit,  ut  harum  cellarum  paries  tribus  constet  mem- 
branis. Id  quod  in  excultis  quoque  cellis  apparet  si  seg- 
mentum transversum  alcohole  tractamus,  unde  singulae  se- 
parantur membranae  et  oculis  perspici  possunt.  Praeter 
cellam  hanc  secretionis,  nucleus  decolor  adest,  ut  utriusque 
formationis  varia  inde  natura  eluceat. 

Series  colorum  xanlhica  et  cyanea  ideo  jam  formatione 
distinguuntur,  cum  haec  organismo  vivente  et  agente  per- 
fectius esse  producta  videatur. 

Vesiculis  quoque  crescendi  facultatem  inesse  e nonnul- 
lis epidermidis  formationibus  e.  g.  pilis  et  glandulis  patet, 
sicuti  vesiculae  in  pollinis  cellarum  parietibus  adjacentes 
non  raro  in  acumina  exeunt.  * 

Si  epidermidis  celia  ad  pilum  et  setam  expanditur  in 
illa  tertiaria  membrana  saepe  oritur;  saepissime  vero  non 
una  sola  in  epidermidis  cella  ad  pilum  destinata  sed  plures 
simul  oriuntur,  quae  iterum  complures  cellas  in  se  procreant 
unde  pili  articulati  q.  d.  nascuntur.  Per  harum  formationum 
structuram  aeque  acute  ac  in  cryptogamis  cellarum  forma- 
tionis processum  persequi  licet;  principio  semper  vesiculae 
minimae,  nisi  blastema  nimis  impellucidum  est,  in  cella  ma- 
terna libere  natare  videntur,  quonam  tamen  modo  hae  ve- 
i siculae  granosa  substantia  impleantur,  num  citius  an  tar- 
dius, et  quam  cito  nucleolus  sequentium  generationum  in- 
doles exsistat,  ex  blastematis  natura  pendet. 

In  veris  glandulis  hic  cellarum  formationis  processus 
saepius  repetitur;  interdum  e.  g.  in  Ilolosteo  umbcllato, 
Lamio  aliisque  quinque  generalionces  endogenas  inveni,  ut 
a nucleolo  usque  ad  jam  duplicatam  cellae  maternae  pa-  , 
rietem  septem  membranae  fuerint.  Num  certa  quadam  lege 
endogenearum  cellarum  numerus  constituatur  ut  equidem 
opinor  hanc  quaestionem  solvere  observationes  nondum  sunt 
satis  perfectae. 

Vesiculae,  quae  in  pilorum  superficio  complurium  plan- 
tarum familiarum  e.  g.  Asperifoliarum  saepiu6  esse  videntur 
e cella  pili  prima,  tertiaria,  nascuntur;  principio  libere  in 
blastemate  quasi  grana  c.ircumnatant,  postea  regulariter 
cellae  membranae  sese  applicant,  cum  illa  concrescunt, 
id  quod  amyli  et  pigmenti  vesiculae  agunt , magis  etiam, 
quae  porosas  et  fibrosas  cellas  efficiunt , magis  minusvc 
expanduntur,  ex  quo  materiam  internam  cum  atmosphaera  | 
correspondere,  conjicere  licet.  Hoc  expansionis  studium 
causa  fuit,  quod  externo  pilorum  strato  procreatae  esse  di-  i 
ctae  sunt,  contrarium  autem  verum  esse  facile  persuadebimus  • 
nobis,  si  historiam  evolutionis  observando  persequimur,  aut  si 
juniores  pilos,  in  quibus  vesiculae  pauUo  ante  cum  pariete  con- 
sociatae sunt,  alcohole  tractaverimus,  qua  re  tertiaria  mem- 
brana ab  externa  separatur  et  cum  materia  sua  contrahitur. 

Quod  si  vesiculae  in  cellae  membrana  affiguntur,  an-  I 
tequam,  quae  par  est,  extensionem  assecuta  sit,  cum  cella 
una  longitudinaliter  expanduntur,  et  quominus  pilus  hac 
directione  (i.  e.  a summa  ad  imam  parium)  arefiat  impe- 
diunt, dum  forma  fibrosa  inde  haud  raro  nascitur. 

In  excultis  vero  setis  externas  ambas  membranas  h.  e 
propriae  epidermidis  cellae  parietes,  internoscere  uon  pis- 

sumus,  et  explicationis  tantum  ex  historia  illas  adesse  sci- 
mus, idemque  in  sequentibus  endogenearum  cellarum  pa- 
rietibus accidit,  cum  ita  expansae  sunt,  ut  dissepimenta  inde 
nata  externam  membranam,  (quae  jam  cuticula  setae  vo- 
canda est),  tangant.  Si  in  selis  non  una  cellarum  series, 
sed  plures  et  tota  parenchymatis  tela  innascuntur,  setae  su- 
perficies eundem  praebet  aspectum  quem  omnino  plantarum 
epidermis,  manifesteque  nobis  persuadebimus,  quam  diffi- 
cile in  parte  plane  exculta  dijudicetur,  num  cuticula  adsit 
an  non.  In  setis  illam  esse  negare  non  possumus,  quippe 
quae  acumine  saepe  cavo  probetur. 

Pollinis  quoque  explicatione  cellarum  formationis  ratio 
manifeste  spectatur,  nucleum  non  propriam  nec  perfectam 
rem,  sed  cellam  tantum  infimo  explicationis  gradu  esse,  et 
blastemate  et  novae  cellulae  primordio  (nucleolo)  completam. 

Si  tenues  sectiones  transversas  Philadelphi  coronarii 
gemmae,  quae  diametrum  lineae  unius  habet,  praepara- 
mus, antheras  ex  paene  aequabili  cellarum  tela  constare 
vidimus,  in  quo  epidermidis  stratum  et  medium  connectivi 
stratum  vix  distinguimus;  parvae  cellae  materia  viridi  bla- 
• sternale  impellucida,  quae  fere  omne  cellae  spatium  tenet, 
completae  sunt. 

In  gemmis  aliquanto  majoribus  singulas  cellas  et  fu- 
scam nucleum  facile  spectamus  et  gemmas  semper  majores 
contemplantes  secundariam  membranam  et  nncleos  cum  nu- 
cleolis ex  minimis  vesiculis  ut  jam  descripsimus,  hic  quoque 
enasci  videmus,  Hic  tamen  ea  differentia  est,  ut  quattuor 
i nuclei  oriuntur  certis  cellae  cujusvis  locis  iisque  binis  an- 
i theras  loculamentis  respondentibus , dum  in  connectivi  cel- 
lis , ut  vulgo , unus  tantum  nucleus  nascitur  Hic  nucleus 

certam  assequitur  extensionem,  tum  vero  non  amplius  mu- 
tari videtur.  Qui  vero  quaterni  in  cella  una  sunt  nuclei 
tamdiu  expanduntur,  donec  cellae  spatium  plane  compleant; 
vulgo  utuntur  positione  tetraedra.  Nucleolus  simul  expan- 
sus, novum  nucleolum  creat,  dum  externi  cytoblastematis  grana 
regulariter  ad  externam  cellae  membranam  scse  applicant. 
Horum  granorum  in  loco  minores  majoresve  vesiculas  adesse, 
quae  saepe  totam  cellae  parietem  obtegant,  unde  membrana 
ipsa  his  vesiculis  formata  esse  videatur  e g.  in  Iride,  Sta- 
tice  Iberis  etc,  Mohl  in  celeberrimo  suo,  de  compositione  for- 
misque pollinis  granorum  (uber  den  Bau  und  die  Formen 
der  Pollenkorner)  libro  diligentissime  exposuit. 

Sicut  in  pilis  vesiculae  saepe  supra  totam  cellae  mem- 
branae planitiem  expanduntur,  itaque  illi  granosum  adspec- 
tum  dederunt,  ita  in  polline  quoque  vesiculae  interdum  ut 
grana  vel  aculei  exeunt,  dum  in  interiore  parte  proprias 
glutinosas,  mucosas  vel  aetherice-oleosas  materias  secernunt. 

Priores  scriptores  has  vesiculas  et  grana  externa  pol- 
linis superficie  procreata  et  extra  constrata  esse  dixerunt. 
Mohl  ipse,  qui  pollinem  tantum  excultum  descripsit,  vesicu- 
lis illis  externam  cellarum  membranam  constitui  credit;  sed 
ne  etiam  tunc  quidem  ullum  membranae  circumdantis  ves- 
tigium reperitur,  et  quod  oleum  in  vesiculis  contentum  tam  i 
facile  effluit , tenuissimam  modo  cuticulam  exspectare  pos- 
sumus; neque  tamen  e pollinis  evolutione  descripta  externa 
simplex  cellarum  membrana  plane  negari  potest  et  quae 
pollinis  formae  vesiculas  aut  grana  minus  exculta  minusquc  • 
oleum  condentia  continent,  clarius  jam  ostendunt,  se  in 
superficie  non  esse. 

Dum  quaternae  illae  cellae  endogeneae  ad  perfectas  cel- 

las  explicantur,  et  libera  denique  neque  inter  se  conjuncta 
pollinis  grana  cognoscuntur,  cella  materna,  quae  illas  cir- 
cumdat, magis  magisque  evanescit,  et  externa  quidem  primo 
resorberi  videtur,  nam  ubi  alabastrum  Philadelphi  duarum 
linearum  extensionem  assecutum  est  singulae  cellae  maternae 
facile  separantur,  dum  quattuor  pollinis  grana  membrana 
: circumclusa  manent.  Haec  evanescit  posteriore  tempore, 
tum  vero  quattuor  pollinis  grana  non  conjuncta  facillime 
| separantur. 

In  secundaria  pollinis  grani  membrana  quamdiu  illud 
maturitatem  gerfectem  non  assecutum  est,  magna  granorum 
vesicularum  cellarum  copia  invenitur,  quae  omnia  in  pitui- 
toso blastemate  natant;  quo  proprius  vero  pollinis  granum 
ad  maturitatem  accedit,  eo  magis  evanescunt  cellae  aut  ve- 
siculae et  grana  quae  valde  moleculariter  moventur  maxi- 
mam spatii  partem  occupant;  dum  paucae  tantum  vesiculae 
una  adsunt30). 

Mihi  quidem  verisimillimum  videtur,  haec  grana,  quae 
i partim  vesiculae  esse  videntur,  illa  cellarum  vegetatione, 

| quae  pollinis  grano  minus  maturo  contenta  est,  procreari, 

: tamen  non  ut  R.  Brown  dixit31)  alimentum  cellis  adhuc  cre- 
i andis,  sed  ipsa  principia  illarum  esse  cellarum,  quae  post 


30)  Haec  grana  plus  quam  bis  millies  amplificata  si  contemplamur 
inopia  luminis,  quae  cum  his  magnis  amplificationibus  necessarie 
conjuncta  est,  quominus,  simplici  observatione  judicare  possim  im- 
pedivit, num  solida  corpora  an  parvae  vesiculae  adsint.  Hac  re 
sola  quod  omnia  interjacentia  membra  inde  a minimis  granulis  usque 
ad  manifestam  vesiculam  haud  deficiunt,  ut  haec  grana  quoque  vesi- 
culas esse  posse  credamas,  factum  est. 

31)  Observ.  of  the  organs.  and  mode  of  fccundation  in  Orchi- 
deae  and  Asclepiadeae  London  1831. 

tubi  pollinarii  contactum  cum  amnii  membrana  in  illo  ex- 
plicantur. 

Jodo  tam  hae  vesiculae  quam  cetera  mucosa  materia 
flave  colorantur,  ut  et  in  maturo  Philadelphi  polline  et  in 
minus  efformatis  amylum  non  contineatur.  Contra  cellae  I 
loculamenta  circumdantes,  praesertim  cum  minores  etiam  i 
sint,  multum  amylum  continent,  quod  inter  crescendi  pro- 
cessum paullatim  resorbetur32). 

Schleiden  cellarum  formationem  praecipue  in  tubo  pol- 
linario  et  amnii  membrana  observavit,  et  his  rebus  theoriam 
suam  sustentavit;  equidem  quoque  ideo  necessarium  putavi 
has  partes  diligentius  perspicere  ut  mihi  persuadeam,  num  i 
natura  hic  illam  legem,  quae  alias  ubique  valet,  tollat.  Mi-  I 
nime  vero  quemadmodum  Schleiden  dixit  in  pollinario  tubo 
talem  nucleum  repperi,  qualis  in  parenchymatis  cellis  inveni- 
tur, qui  ad  nullam  ampliorem  explicationem  aptus  sit,  tan- 
tum nutrimentum  esse  videatur,  circum  quem  novae  cellulae 
ratione  nota  nucleo  ante  orto  formentur ; me  universus  pro-  : 
cessus  illius  formationis,  quae  in  epidermidis  cellis  et  glan-  i 
dulis  exsistit,  meminerat. 

In  tubi  pollinarii  blastemate  quod  ad  ovulum  pervene-  - 
rat,  quod  granosum  quidem  multo  liquidius  tamen  est,  quam 
exiens  ex  pollinis  grano  esse  videtur,  parvae  vesiculae  na- 
tae sunt,  ut  equidem  credo  expansione  vesicularum  favillae 
puncto  similium.  Hae  aut  densiorem  continent  liquorem,  i 
quam  circumdans  blastema,  et  tum  cum  solidis  granis  saepe 

32)  Equidem  omnino  in  omnibus  pollinis  granis,  quae  hucusque 
observavi  nullum  violaceum  colorem  jodo  adhibito,  tamen  fere  sem- 
per  has  amyli  vesiculas",  quae  in  parenchymate  natae  anthera  re-  i 
secta  libere  in  aqua  natant,  repperi. 

commutari  possint,  nisi  margo  acutus  circularis,  liquidam 
profiteatur  conditionem;  aut  quam  continent  parvae  vesicu- 
lae materiam,  ea  minus  densa  quam  cetera  est,  ubi  difficile 
dijudicatur  nmn  solae  lacunae  pituitosi  blastemalis,  an  cel- 
lae cum  propriis  parietibus  sint  habendae. 

Ex  tamen  ulteriore  explicatione  utraque  conditione  cel- 
las revera  proprias  adesse  videmus;  dum  enim  vesicularum 
amplificatarum  parietes  se  tangunt,  in  superiore  angusti 
tubuli  parte  dissepimenta  transversa  oriuntur,  quemadmodum 
jam  in  pilis  et  in  mycelio  descripsi.  Neque  unquam  hic  ne- 
que alias  membranam  granorum  aggregatione  oriri  inveni, 
etiamsi  hic  ipse  tubus  pollinarius  magis  quam  alius  aliquis 
locus  praebet  speciem,  quasi  membrana  se  expandens  sin- 
gulis moleculis  constet.  Id  quod  solum  ex  blastematis  ra- 
tione pendet,  neque  in  ea  cellarum  formatione,  quae  ante 
embryonem  ortum  antecedit,  regulariter  accidit,  cum  ubi 
blastema  liquidius  est  e.  g.  in  Reseda,  in  Leguminosis 
multis  et  Cruciferis,  certe  in  magna  plantarum  copia,  qua- 
rum equidem  omnino  parvum  tantum  numerum  contempla- 
tus sum  cellam  homogenea  aequabilique  membrana  forma- 
tam esse  facile  intelligamus. 

Quod  si  blastema  pituitosius  granisque  plenius  est, 
haec  grana,  dum  vesicula  expanditur,  membranae  ejus  sesc 
applicant,  et  cum  facilius  perspicua  fiant  quam  tenues  pel- 
lucidae membranae  has  componere  videntur. 

Simillimum  phaenomenon,  quod  tamen  nullo  modo  du- 
bitare sinit,  quin  grana  ad  membranae  formationem  nihil 
unquam  \aleant,  praebent  ranarum  ova,  si  mortua  in  aqua 
j- icent.  Quodvis  ranarum  ovum  praeter  communem  nrate- 

liam  albuminosam,  ubi  omnia  simul  nata  una  sunt  involuta, 

suo  quodque  albuminis  strato  circumdatum  est,  quod  stra- 
tum aut  homogenea  membrana  aut  coagulato  strato  cujus- 
modi  in  gallinarum  ovis  invenitur,  exsistit.  Hac  velamen- 
tum aqua  valde  expanditur,  dum  albumen  aquae  endosmosi 
augetur,  et  quae  in  aqua  natant  aliogenas  particulas,  quae 
etiam  glutinosae  materiae  facile  adhaerescunt,  ubivis  re- 
pellit, ut  nisi  albuminis  stratum  propria  conditione  notissi- 
mum. totusque  processus  tantum  physicus  agnitus  sit,  ex- 
pandendo velamentum  attractione  et  aggregatione  granosae 
materiae  nasci  facile  credere  possimus. 

In  infimo  foecundatorum  tuborum  pollinariorum  fine 
magna  vesicularum  cellarumque  copia  citissime  paene  uno 
tempore  explicatur,  quae  plerumque  densiore  blastemate 
minus  pellucido  complentur  novasque  cellarum  generationes 
in  se  creant,  ut  res  tota  compositarum  epidermidis  forma- 
tionum nos  meminerit;  cum  tamen  cellae  ipsae  in  super- 
ficie minus  sint  pellucidae  et  has  tenuissimas  telas  ad  ocu- 
los praeferre  difficillimum  sit,  ad  cellarum  formationem  in- 
telligendam  haud  aptissimus  sit  tubus  pollinarius. 


OBSERVATIONES  DE  CELLIS  ANIMALIUM. 

Animalium  organis  moendogeneam  cellarum  evolutionem 
rarius,  exogeneam  vero  quae  aperte  in  blastemate  fit  sae- 
pius solere  fieri  jam  supra  commemoravimus.  Tamen  ne 
hic  quidem  si  exogeneam  cellarum  evolutionem  accipimus, 
quam  dicimus,  proliferationem  adesse  putare  possu- 
mus, quemadmodum  Cagniard-Latour33)  et  Sc-hwann34)  de 


33)  L’iusitut  1836.  No.  23. 

34)  Poggeudorfs  Annal.  Bd.  41. 

Saccharomyce  scripserunt,  ubi  ex  cellulis  globuli  ejiciantur 
qui  prope  cellam  maternam  ad  cellas  item  explicentur.  In 
animalium  organismo  nunquam  simile  quid  quam 
spectatum  est,  neque  apud  simpliciora  plantarum  genera 
liunc  processum  esse  justum,  sed  revera  endogeneam  eve- 
nire cellarum  evolutionem  jam  antea  explicare  studui. 

Neque  magis  endogenea  cellarum  formatio 
cellis  interruptis,  cum  dissepimenta  longitudinalia 
et  transversa  a cellae  pariete  in  cavum  crescant  et  coalns- 
cant,  id  quod  jam  apud  plantas  non  esse  accipiendum  me 
probavisse  spero,  apud  animalia  exstat.  Schwann  opi- 
natur simile  aliquid  in  eo,  quem  sulcorum  processum  ovi 
dicimus;  Bergmanno  vero  auctore35)  haec  res  inde  nasci- 
tur, quod  quae  corpora  elementaria  vitellum  componunt  suis 
quaeque  turmis  disponuntur,  quae  magis  magisque  angus- 
tioribus circumscribuntur  finibus.  Bergmann  inter  diversas 
turmas  glutinosum  conjunctionis  medium  ut  singularum  tur- 
marum isolatorem,  ut  ita  dicamus  liceat,  interesse  putat, 
tamen  in  illis  coiporum  elementarium  turmis  conjunctionis 
medium  liquefactum  et  absorptum  esse.  Secundum  ea, 
quae  Vogt  de  Alyte  obstetricante  scripsit,  sulci  sunt  leves 
vitelli  fissurae,  in  quas  vitelli  membrana  plicata  se  infert, 
lteichert  eam  sequitur  sententiam  hanc  vitelli  sulcationem, 
conceptione  effecta,  inde  exsistere,  quod  endogenae  cellae 
eaeque  ex  parte  exteriore  in  interiorem  resorptae  sint.  Quod 
ovum  ad  semen  concipiendum  maturum  sit,  sub  vitelli  mem- 
brana ab  illo  contineri  cellam  secundariam  ejusdem  exten- 
sionis, in  qua  denuo  duas  cellas  ejusmodi  inveniri  dixit,  ut 


35)  Miilleis  Archiv  41  p,  62. 

alterius  spatium  plane  compleant,  eamque  dividant.  Hujus 
tertii  ordinis  unamquamque  ipsam  includere  duas  qnaterna- 
rias  cellas  plane  eodem  modo,  quem  processum  semper 
identidem,  eo  usque  continuari,  ut  sulcalionc  ad  finem  us- 
que producta  in  loto  vitello  appareat  numerus.  Nunc  si 
altera  resorbetur  cella,  tertiariae  evolvuntur,  membrana  vi- 
telli tenuis  nunc  simplex  ad  superficies  earundem  cellarum 
se  applicat  fissuramque  extrinsecus  colligit,  et  si  tertiariae 
cellae  resorbentur  sub  recto  angulo  ad  primam  altera  plica 
accedit,  et  sic  porro.  Cl.  Reichert  tanta  erga  me  comitate 
usus  est  ut  cuniculi  ovum,  quod  abhinc  quadraginta  octo 
lioras  concepit  semen  virile  , mihi  ostenderet.  Cujus  ovi  i 
vitellum  circiter  sedecim  globis  diversae  magnitudinis  con- 
stitit, qui  liquorem  granulosum  aequaliter  tinctum  circumde- 
derunt, cum  duabus  circuitus  partibus  libere  eminuerunt 
summaque  cum  cellis  conglobatis  similitudine  fructi  sunt. 
Ovum  tamen,  quod  viginli  quattuor  horis  aute  semen  virile 
acceperat,  quattuor  ideo  horas  in  tubis  Fallopii  versatum, 
erat,  nec  sulcationem  prae  se  tulit  neque,  quam  vidit  Bi- 
schoff  membranam  granulosam.  Et  si  quidem,  antequam 
hanc  sententiam  probaveris,  ut  omnes  tibi  membranas  osten-  ■ 
dam  postulaveris,  unusquisque  tamen,  qui  ejusmodi  tra- 
ctaverit quaestionem,  impedimenta,  quae  glutinosum  pituito- 
sum granulosum  blastema  subtilissimis  membranulis  expli- 
candis opponat,  maxima  esse  confitebitur. 

Baer  et  ipse  cellarum  formationem  esse  illum  proces- 
sum videtur  putare  *).  — Sulcationem  vero  dissepimentis 
transversis  formatis  gigni,  praesertim  cum  ea  formatio  omni 


»1 


*)  Miillers  Archiv  1834  Tab.  XI. 

careat  analogia,  liaec  hypothesis  minimam  praebet  fidu- 
ciam. 

Vogt  cellas  chordae  dorsalis  Tritonum  indo  dividi  con- 
: endit,  quod  infringantur  postcaquc  constringantur.  Si  ta- 
men quas  descripsit  observationes  p.  46  legeris  tabulasque 
adhibueris  (tab.  II  fig.  14 — 16)  nullo  modo  dubitabis,  quin 
endogenea  cellarum  formatione  constrictio  illa  sit  genita.  Ipse 
l hunc  processum  nondum  plane  esse  perspectum  p.  50 
| confitetur. 

Schwann  endogeneam  cellarum  evolutionem  in  complu- 
ribus animalium  corporum  telis  inesse  probavit,  ut  exem- 
glum  afferam  in  cartilaginibus36),  in  chorda  dorsali37),  in 
lente  crystallina38),  in  gangliis39)  in  gyrinis  epidermide40) 
eodemque  modo  sanguinis  globulos  in  formandis  vasorum 
capillarium  telis  explicari,  id  quod  idem  Valenlin  quoque  et 
Reichert  sentiunt.  — 

Cellas  parvulas  in  vitello  fieii  jam  ante  a Schwann  ob- 
servatum esse  dixi.  In  ranis  et  pullis  parvulas  cellas  in 
vitelli  cellis  iterum  gigni  Reichert  diligenter  scripsit41),  itemque 
endogeneam  cellarum  formationem  in  explicando  jecore  invenit. 

Optimum  hujus  endogeneae  cellarum  evolutionis  exem- 
plum praebent  glandulae,  ut  primo  aspectu  justam  esse  il- 
lam formationem  nobis  persuadeatur.  In  una  ovi  cella, 
membrana  vitelli,  magnus  cellarum  numerus  nascitur,  quae 


36)  Microscopische  Untersuchungen  p.  17. 

37)  e.  1.  p.  11. 

38)  eodem  1.  p.  100. 

39)  p.  183. 

40)  p.  83. 

41)  Entwickeluugsleben  p 6 et  88. 

primum  membranam  involventem  componunt,  illaque  luente, 
primitiva  organismi  organa  constituunt 

Nonnulli  quidem  rerum  naturae  curiosi  adhuc  dubitant, 
quominus  membrana  vitelli,  quae  saepe  ad  maximam  ac- 
crescit extensionem  revera  sit  simplex  cellarum  membrana, 
neque  multo  magis  composita  e copia  quadam  cellarum. 
Hanc  quaestionem  simul  cum  illa,  quae  in  cellarum  evolu- 
tione multo  est  gravior,  num  membrana  vitelli  post  vesicu- 
lam Purkinjeanam  enatam,  an  ante  illam  oriatur,  soluturum 
me  esse  spero. 

R.  Wagner  observationes  de  ovario  Agrionis  virginis 
evolvendo  edidit42)  ex  quibus  colligitur  maculam  germina- 
tivam, primam  tum  circa  hanc  vesiculam  germinativam; 
et  circa  illam  denique  vitellum,  vitellique  membranam  con- 
formari. Quin  processum  cum  illa,  quam  Scldeiden  apud 
plantas  descripsit,  cellarum  conformationem  plane  congruere 
videbis,  si  membranam  vitelli  eam  esse  cellam  acceperis, -ii 
in  qua  vesicula  Purkinjeana  sit  nucleus  et  macula  Wagneril  i 
nucleolus,  idque  solum  exceperis  quod  hic  nucleus  sine  mem-|: 
brana  nunquam  reperitur,  Sckleidenii  vero  Cytoblastus  illam 
exordio  non  habet.  Ovum  autem  revera  nihil  aliud  esse 
quam  cellam  aliquam,  inde  jam  verisimillimum  videtur, 
quod  cum  ova,  ut  uno  modo  utar  exemplo,  animalium,  quae 
mollusca  dicuntur,  antequam  vitello  completa  sint,  contem- 
plaverimus, illa  modo  ex  loco,  in  quo  sunt  innata  et  ex  com- 
paratione cum  aliis  jam  adultis  ova  esse  intclligere,  et  a 
vulgaribus  cellis  vegetationis  ut  reproductionis  cellas  secer- 
nere poterimus. 


42)  Abhandl.  der  math,  physikal.  Klasse  dor  bair.  Acad.  d.  W. 

Band  II. 

Haec  Wagneri  de  ovo  nascendo  observatio  fuit  Schwan- 
nio  res,  qua  maxime  sustentavit  suam  de  cellarum  m ani- 
malium corpore  formatione  theoriam,  quam  ob  causam  ma- 
ximi mihi  quoque  fuit  momenti,  ut  processum  illum  ipse 
perspiciam.  Quas  autem  de  ovo  in  ovario  nascendo  quae- 
stiones apud  insecta  quae  ordinibus  Dipterorum,  Lepidopte- 
rorum  et  Coleopterorum  adnumerantur  exhibui,  ut  plane  con- 
trarium Wagnero  contendam  me  adduxerunt.  Equidem  enim 
eo  usque  progressus  sum,  ut  membranam  vitelli  primam 
oriri,  postea  vero  id,  quod  illa  continetur,  persuasum  ha- 
beam. Caussa  cur  clarissimus  observator  hic  erraverit,  ea 
mihi  videtur,  quod  in  Agrione  virgine  ovarii  structura,  prop- 
ter membranarum  tenuitatem  difficilior  est  ad  cognoscen- 
dum. Facile  in  illo,  sicuti  Wagnero  accidit,  si  non  multis 
perscrutatis  aliis  animalibus  veram  rectamque  formationem 
novimus,  singulos  folliculos  duobus  constare  cylindris  omit- 
timus, interiore  ova  detegente,  et  exteriore  illum  circum- 
cludente, inter  utrumque  cellae  sunt  natantes  variae  magni- 
tudinis, quae  cellae  imprimis  reperiuntur  in  ovario  se  ex- 
plicante, et  evanescunt,  quoad  in  cylindro  ova  formantur. 
Per  magnam  ejus  tenuitatem  igitur  fit,  ut  cellae  extrinsecus 
sitae  in  ipso  esse  videantur  atque  ova  habeantur.  Hunc  fa- 
cilius evitamus  errorem  in  Lepidopteris,  quibus  plerumque 
cylindrus  internus  etiam  satis  est  crassus,  nec  facile  omit- 
titur in  Bombyce  Mori,  qui  adhuc  in  Chrysalide  est,  dissecto. 
In  extremo  follico  Sphingis  cylindrum  interiorem  minimis 
vesiculis  impletum  repperi,  quarum  nonnullarum  quo  magis 
I a fine  amotae  erant,  magnitudo  augebatur,  facile  cognosci- 
I tur  in  vesicula  blastemate  granuloso  impleta  atque  paullo 
extensa  novam  oriri,  crescere,  cellam,  matrem  densiore  bla- 

sternalis  granulosi  conglomeratione  obscurari.  At  in  Lcpi- 
dopteris  ratio  quaedam  est  mihi  quidem  nondum  satis  clara, 
quae  in  reliquis  insectorum  ordinibus  non  adesse  videtur. 
Non  enim  omnes  implentur  cellae  amplificatae  hoc  blaste- 
mate  granuloso,  sed  inter  duas  in  ova  se  explicantes  cellas 
plures  sunt,  quae,  quamvis  crescant,  pellucidum  tantum  li- 
quorem excipiunt.  Ad  certum  usque  tempus  utraeque  pa- 
riter crescunt,  tum  vero  hae  pellucidae  non  ita  crescunt, 
atque  solum  blastemate  granuloso  impletae  extenduntur, 
tum  membrana  cylindri  interioris  cum  satis  juste  in  parie- 
tibus dispartitis  vesiculis  parvis  arcte  se  apponit  atque  inter 
singulas  cellas  ovarias  et  cellas  vacuas  incedit,  ut  si  pro- 
cessum non  videris,  hanc  membranam  ovam  obvelantem  in- 
tegram cellam  habeas,  quarum  plures  sint  in  cylindro  ex- 
tensiore. Praeter  per  observatam  explicationem  etiam  per- 
suadere nobis  possumus  membranam,  non  cellam  adesse 
cum  tubum  paullo  extendimus,  tum  enim,  ovis  amotis,  mem- 
brana ipsa  apposita  extenditur  *).  Vacuae  cellae  supra 
descriptae  paullatim  evanescunt  atque  resorberi  videntur. 
Ova  penitus  explicita  retinent  tegmentum  illud  tuens  etiam 


*)  Ovarii  structuram  cum  reliquarum  glandularum  forma  com- 
parans, etiam  hic  maximam  inveniet  congruentiam.  Adest  enim  cy- 
lindrus exterior  cellas  glandularum  ductumque  centralem  circumclu- 
dens, quo  deducitur  secretum.  Solum  in  crescendi  modo  differentia 
est.  In  glaudulis  enim  liquorem  secernentibus  inter  utrumque  cy- 
lindrum magnam  cellarum  copiam  variae  magnitudinis  invenimus, 
quae  sine  ulla  dubitatione  liquidum  in  cylindro  interiore  deductum 
praeparant.  In  ovario  haec  cellarum  vegetatio  prima  tantum  aetate 
aliquid  habet  momenti,  mox  evanescit,  inductu  vero  interiore,  for- 
tasse in  secreto  ab  illis  cellis  parato,  ova  explicantur.  Ceterum 
hac  de  re  hoc  loco  obiter  tantum  tractata  attamen  gravissima  in 
secretionis  theoria,  alicubi  uberius  disseram. 

postquam  a matre  emissa  sunt,  id  quod  in  pluribus  Lepi- 
dopterorum  ovis  vidi.  Ilie  igitur  una  cella  in  plures  par- 
tiri videtur  facileque  videmus  folliculum  cellis  compositum 
in  plures  partes  divelli,  non  plura  individua  ab  uno  formari. 
Ceterum  evolutionis  historia  demonstrat  membranam  vitelli 
esse  primariam  ovi  partem  postea  vero  vesiculam  germina- 
tivam cum  vesiculis  Wagneri,  Vitellumque  formari. 

Maculas  germinativas  in  vesicis  Purkinjeanis  natas  in 
quibus  ex  Yogtii  de  piscibus  et  amphibiis  observationibus  4:<), 
quas  ipse  quidem  aliter  explicavit,  novae  oriuntur  cellae  am- 
plius prosequi  non  potui;  minime  tamen  dubito,  quominus 
in  enascendo  embryone  maxime  valeant,  etiamsi  alio  quam 
Vogt  opinatur  modo. 

Vitelli  cellas  jam  Schwann  secundum  notissimas  accura- 
tissimasque  observationes  suas  in  duas  partes  dividit,  quae 
externa  etiam  specie  facile  secernuntur;  nominavit  alteras  44) : 
Kugeln  der  Dotterhohle",  alteras:  „Kugeln  der  eigentlichen 
Dottersubslanz."  Priores  in  se  continent  vel  unum  vel  plu- 
res similes  globos,  jacentque  in  intimo  ovo,  cicatriculae  pro- 
xime, dum  alterae,  ubi  adsunt,  ceteram  vitelli  partem  com- 
plentes majores  sunt,  magnamque  vesicularum  et  granorum 
copiam  amplectuntur. 

Rcichert  internovit  diversas  harum  cellarum  functiones, 
invenitque,  id  quod  maximi  est  momenti,  prius  cellarum  ge- 
nus ipsum  omnino  organismi  telas  componere;  quam  ob 
causam  cellas  constitutionis  (Bildungszcllen)  nominavit,  dum 
ceterae  ipsae  stalim  non  adhibentur  et  hanc  ob  rem  cellae 
nutri tionis  (Nahrungszellcn)  ab  eo  nominantur.  Utraeque  ta- 


43)  Ueber  Alytes  obstetricans. 
41)  Mikroskop.  Untersuch.  p.  65. 

mon  non  ita  plane  sunt  dividendae,  cum  mullae  exsistant 
cellae,  quae  num  cellae  nulritionis  sint  an  conformationis 
difficillimum  est  dijudicare;  haud  verisimile  igitur  videatur, 
cellas  nutritionis  non  modo  eo  fungi  officio,  ut  fluidum  nu- 
trimentum cellis  constitutionis  progignant,  sed  vesicularum 
etiam,  quae  in  eis  exstant,  ipsarum  partem  in  conformatio- 
nis cellas  mutari,  itaque  embryonis  conformandi  participes 
posse  fieri. 

Quarum  in  vesicularum  formatione  nunquam  grana  ipsa  y. 
inter  se  conjungi  Reichcrt  quoque  confirmat45)  dum  una  i U 


dicit,  granulas  quae  non  moveantur  moleculariter,  ante  ocu- 
los dissolvi.  — Etiam  maculas  germinativas  principio  adesse  tt 
plane  refutat46)  quippe  quae  ex  talium  cellarum  nucleis  mu-  | ic 
tari  videantur,  quales  ad  communem  cellarum  vitam  in  or-  : > 
ganismo  destinatae  sint.  i ( 

Glandulae  quoque,  quae  ad  secernendum  liquorem  ali- 


quem destinatae  sunt,  eximiam  endogeneae  cellarum  evolu- 
tionis imaginem  praebent,  et  hae  ea  quoquo  ratione  vitelli 
cellis  se  applicant,  ut  et  ipsae  liquore  libere  natantes  vi-  I 
vant.  Accuratissime  prae  ceteris  animalium  everteb ratorum i|L 


jecoris  cellas  contemplatus  sum,  quam  ob  causam  illo  utar 
exemplo. 

Si  apud  crustaceam  aliquam  vel  molluscam  organi  hu- 
jus folliculam  aperueris,  inter  tunicam  propriam  et  centralem 
folliculi  canalem  magnam  cellarum  liquido  blastemate  cir- 
cumdatarum copiam  reperies,  quae  et  ipsae  variam  grano- 
rum, vesicularum  cellarumque  conjunctionem  continent.  Nu-. 
merus  harum  endogenearum  formationum  valde  diversus  est. 


4&)  Entwickelungsleben  p,  2. 
46)  L.  c.  p.  28. 

interdum  in  una  cella  octo  — decem  minores  cellae  inclu- 
sae inveniuntur,  maximam  vero  partem  una  vel  duae,  aut 
solum  liquidum,  vel  minus  vel  magis  granulosum  blastcma, 
in  quo  vesica  aliqua  principalis  novae  cellae  explicatio  emi- 
net. Blastematis  natura  num  pellucidum  et  liquidum  an  pi- 
tuitosum et  granosum  sit,  ex  alimentorum  ratione  pendere 
mihi  visum  est.  Apud  alterum  genus  membrana  endogenea- 
rum  cellarum  facillime  potuit  omitti,  et  si  qua  sola  affuit 
valde  similis  fuit  parenchymatosis  plantarum  cellis  et  exoge- 
neis  animalium  cellis  de  quibus  inferiore  loco  plura  dicam. 

Explicationis  vero  ejusdem  cellae  gradus  ut  persequar 
hic  fieri  non  posse  omnes  consentient;  id  ipsum  plane  cer- 
tum esse  dici  non  potest,  quod  externa  cellarum  membrana 
principio  adsit,  idque,  quod  contineat  serius  exceptum  sit, 
quemadmodum  id  in  ea,  quam  modo  descripsi,  ovi  forma- 
tione fieri  potuerit;  nunquam  vero  cytoblastum  aut 
circa  illam  membranam  ex  parvis  elementariis  granis, 
quemadmodum  Schwann  et  Schleiden  aliique  contenderunt 
formari  invenies.  Ubi  simile  aliquid  se  videre  putave- 
runt certissime  opinio  praejudicata  ex  theoria  a priori  con- 
structa causa  fuit.  Contra  ex  hac  glandularum  materia  se- 
riem formationum  inde  a minimo  granuto  usque 
ad  cellam  plane  perfectam  constituero  poteris,  quae 
cella  iterum  unam  vel  plurcs  cellas,  quas  illi  scriptores  nu- 
cleos habuerunt  cum  una  vel  pluribus  vesiculis  (nucleolis 
s.  d.)  continet,  cum  tamen  in  nullo  hujus  seriei  membro  cy- 
toblastum vel  granorum  conjunctionem  inveneris. 

Saepissime,  immo  fere  semper,  blastema  pituitosum  est 
continetque  grana,  de  quibus  non  semper  dijudicaro  possu- 
mus, num  tantum  processu  anorganico  ex  liquoro  in  solidam 

4* 

formam  secreta,  an  vitali  actione  procreata  sint,  i.  e.  nurn 
solida  granula,  an  nostris  opticis  instrumentis  nondum  per- 
spiciendae sint  vesiculae. 

Hoc  pituitosum  et  granosum  blastema,  ut  jam  antea 
dixi,  cellarum  membranas  interdum  oculis  subtrahit,  si  ar- 
ctissime cum  illis  conjunctum  est;  saepius  tamen  evenit,  ut 
in  illa  viventi  ex  organismo  seducta,  ideoque  physicis  viri- 
bus subjecta  cella,  aquae  endosmosi,  membrana  ante  ocu- 
los ponatur.  Saepius  vero  hoc  densius  coagulatum  blastema 
in  endogeneis  cellis  invenitur,  dum  celia  materna  jam  liquore 
repleta  est;  tum  si  una  cella  sola  endogenea  exstat,  inter 
hanc  glandulae  cellam  et  inter  cellam  epidermidis  primo 
adspectu  nulla  alia  intercedit  differentia,  nisi  quod  prior 
globosa,  altera  magis  minusve  planata  est. 

Praeter  has  formationes,  quas  cellas  esse  statim  per- 
spicies, ejusmodi  quoque  vesiculae,  quae  liquore  aut  non 
aut  varie  tincto  completae  sunt,  in  animalium  organismo 
omnino  et  praecipue  in  hepate  copiose  inveniuntur,  quae 
alias  semper  olei  guttae  nominari  solitae  sunt,  et  adhuc  etiam 
interdum  hoc  nomine  appellantur.  Has  vero  non  liberas 
adipis  guttas  esse,  quae  in  heterogeneo  liquore,  ut  forte 
oleum  in  aqua,  natantes  teneantur,  sed  has  guttas  sua  quam- 
que membrana  contineri,  facile  tibi  persuadebis,  si  media 
chemice  agentia  adhibueris;  tum  vero  id  etiam  objiciendum 
sit,  circum  olei  guttam  albuminosa  liquore  contentam  albu- 
minis stratum  Aschersonii  membranae  „IIeptogenmembran“ 
q.  d.  simillimum  enatum  esse.  Quo  autem  modo  ita  olei 
guttae  ortae  sunt  hoc  in  liquore,  qui  ea  utitur  facultate,  ut 
quamlibet  adipis  guttulam  quo  temporis  puncto  orta  est  in- 
volvat secernatque  a circumdante  materia,  itaque  impediat 

quominus  complures  parvae  guttulae  in  majorem  unam 
confluant? 

Hanc  materiam  chemico  processu  ex  liquore  homoge- 
nco  qualis  tantum  per  cellae  membranam  migrare  potest, 
secretam  esse,  ideoque  primo  minimam  tantum  exsistere, 
inter  omnes  constat,  quam  ob  rem  membranam  Aschersonii 
(Heptogcnmembran)  in  stillis  tam  diversae  tantaeque  exten- 
sionis ortam  esse  plane  non  est  credendum,  neque  etiam 
si  huic  albuminis  membranae  id  esse  proprium  concedas, 
quod  vero  minime  concedendum  est,  quod  oleo  penetranda 
sit,  dum  aquatilis  liquor  permeare  non  possit. 

Quod  si  objeceris,  hoc  albuminis  stratum  esse  ejusmodi, 
id  quod  Briicke47)  in  eo  albuminis  strato,  quod  in  avium 
ovis  sub  testa  est,  demonstravit,  ut  qui  liquor  ab  externa 
in  partem  internam  transmittitur,  saepe  non  ex  interna  ad 
externam  partem  proveniat,  ideoque  homogeneam  adipis  so- 
lutionem in  hanc  vesiculam  intrare  posse,  aquosum  liquorem 
solum  ad  externam  partem  transmitti,  quam  conjecturam 
Lehmann  quoque  qua  in  chemia  physiologica  sua  adipis  se- 
cretionem explicaret,  instituit  — si  igitur  illud  objeceris  — 
intima  in  vesicula  vim  inesse  credis,  quae  aequalem  liquo- 
rem homogeneum  in  duos  helerogeneos  dividat,  quae  tamen 
ex  causis  p.  8 jam  explicatis  cum  endosmosi  comparari 
nequit 

Has  igitur  ob  causas  in  formatione  harum  secretum  in- 
cludentium vesicularum  eandem  vim  esse  efficacem  negari 
non  potest,  quae  eadem  ut  cellae  oriantur  et  crescant  effi- 
cit, quae  illas  certa  ex  ratione  in  ordinem  redigit,  et  ita, 


47)  De  diffusione  humorum  per  septa  mortua  et  viva. 

secundam  hanc  semper  immutatam  rationem  viventem  orga- 
nismum exstruit,  qua  eadem  hic  organismus  carere  non  po- 
test, nisi  viribus  illis  physicis  ab  illa  coercitis  directisque 
cedat  inque  anorganicae  materiae  regnum  deducatur,  ex 
quo  materia  sua  desumpta  erat. 

Quae  igitur  secretionis  vel  vesiculae  vel  cellae  in 
animalium  organismo  inveniuntur,  cum  secretionis  plan- 
tarum cellis  conjungendae  erunt  (cf.  p.  20  etc.)  — 
Ut  illo  sic  hoc  loco  secretio  et  collectio  homogeneae  ma- 
teriae, id  quod  ex  pariter  homogeneo  ab  hoc  autem  diverso 
liquore  fit,  cum  circumcludentis  membranae  et  formatione  et  in- 
cremento cohaeret;  utroque  vero  modo  hae  formationes  in 
primo  ortu  ejus  sunt  parvitatis,  ut  nullo  modo  illas  metiaris, 
et  faventibus  conditionibus  demum  posteriorem  extensionem 
assequuntur. 

Veras  adipis  cellas  in  animalium  corporibus  analogas 
esse  plantarum  amyli  cellis  jam  Raspail48)  in  accuratis  de 
hac  materia  observationibus  probavit,  utramque  in  conspe- 
ctum produxit  eo,  quod  telas  continentes  pariter  tractavit, 
idque  solum,  quod  opinione  praejudicata  duce  se  passus 
est,  impedimento  fuit,  quominus  cellas  in  liquido  blastemate 
libere  oriri  intelligeret,  et  ut  illas  funiculo  umbilicali  cum 
cella  materna  conjungeret,  adegit. 

Verisimillimum  est,  non  modo  adipis  cellas  quarum  ma- 
jor copia  in  cella  aliqua  inest,  quaemadmodum  in  tela  con- 
junctiva, in  corpore  adiposo  Insectorum  cellis  nutritionis  vi- 
telli maxime  similes  inveniuntur;  sed  etiam  singulas  adipis 
secretiones  in  cellis  telae  elasticae  et  aliis  in  locis  creatas 

48)  Brechel  llepert.  T.  III.  2.  Trim.  1827.  p.  165.  T.  VI.  1828. 
4.  Tr.  136. 

sua  quamque  organisata  membrana  involvi.  Si  aethcrem  ad 
integras  adipem  continentes  telas  salis  diu  adhibueris,  hic 
certam  adipis  copiam  vesiculis  cum  continentibus  subtrahet, 
quae  inde  rugas  contrahent,  itaque  apparebunt,  dum  adeps 
aethero  extractus,  postquam  solvens  medium  evanuit,  ut  li- 
berae guttae  in  cella  circumnatant. 

Si  in  vegetationis  cella,  in  qua  secretionis  cella  oritur, 

, simul  primordia  novarum  endogenearum  cellarum  adest,  i.  o. 
nucleus,  hic  nucleus  adipis  cella  magis  magisque  crescente 
ad  maternae  cellae  parietem  plane  premitur;  ut  hac  ex  re 
membrana  maternae  cellae  saepe  in  protuberandam  effe- 
1 ratur 49). 

Idem  processus  hic  exsistit,  qui  in  plantarum  organismo 
formatione  pigmenti  cyanicae  seriei  efficitur,  et  magis  etiam 
scrutandum  est,  num  haec  diversa  secretionis  genera  in  ani- 
mali  corpori  diversam  secretorum  quoque  naturam  efficiant, 
ut  quod  elaini  majore  fruitur  copia,  jam  cellarum  conforma- 
tionis genere  ab  eo,  quod  stearini  plus  possidet  distinguatur. 

Schwanno  suis  accuratissimus  de  diversis  animalium 
telis  observationibus  Schleidenii  theoriam  non  esse  defen- 
dendam persuasum  certe  esset,  si  non  cum  hoc  certo  con- 
silio quaestionem  suscepisset,  ut  hoc  cellarum  conformatio- 
nis genus,  quod  unice  verum  justumquo  habuit,  quippe  quod 
simplicibus  jam  diu  notissimis  physicis  viribus  gigneretur, 
apud  animalia  quoque  ostenderet.  Fides  tamen  veritasquo 
rerum  ab  eo  descriptarum  minime  hoc  consilio  immutata 
est,  quin  ipse  non  negavit,  quamquam  innumeras  observa- 
tiones et  accuratissimas  scrutationes  fecerit,  ne  semel  qui- 


49)  Cf.  Schwann  m.  U.  Tab.  III,  fg.  10. 

dem  se  cellam  ex  Schleidenii  senlentia  conformatam  certe 
observasse,  nam  non  reticet,  chordae  dorsali  in  parvulis 
cellis  saepissime  nucleum,  quamvis  hoc  demum  cella  con- 
formanda sit,  plane  deesse,  ejusque  loco  parvam  vesiculam 
adesse 50).  - 

Ego  quoque  in  chorda  dorsali  gyrinorum  saepius 
etiam  quam  in  glandulis  has  liquore  completas  vesiculas, 
quae,  cum  blastema  vulgo  physico-chemicam  sequatur  ra- 
tionem, granosa  materia  expletae  esse  solent,  et  tum  simi- 
litudinem cum  plantarum  nucleo  bene  probant,  dum  hic  tan- 
tum ea  ex  re,  quod  cellam  efficiunt  et  eundem  formationis 
processum  repetunt,  pariter  esse  formata  organa  ejusdem 
dignitatis  elementaria  apparent.  Omnino  vero  non  est  omit- 
tendum, physicam  blastematis  rationem  ex  chemica  consti- 
tutione varie  diversam  esse  posse. 

Vogt51)  etiam  in  chorda  Alytis  tantum  in  majoribus 
cellis  nucleos  se  invenisse  dixit,  plerumque  in  earum  locis 
cavas  vesiculas  sine  granosa  specie  fuisse. 

In  cartilagine  quoque  Schwann  omnes  evolutionis 
gradus  inde  a minimo  nucleo  describit  usque  ad  tantos, 
quas  parvas  cellas  habuerit,  in  quibus  nuclei  loco,  vehunus 
vel  duo  nucleoli  exsistunt52).  In  efformatis  cartilaginis  cel- 
lis lii  nuclei,  qui  primis  in  conditionibus  certe  nunquam  de- 
sunt, plerumque  resorbentur,  tum  vero  saepe  difficile  est 
ad  dijudicandum,  num  cella  adsit,  an  lacuna  homogenei  bla- 
slematis,  quod  hoc  loco  ad  solidam  intercellarem  subslan- 


60)  Schwann  miorosk.  U.  p.  15. 

51)  Ucbci  Alyles  p.  44. 

52)  L.  c.  p.  27. 

liam  mutatum  sit5^).  Quod  plurcs  endogeneae  cellae  in 
una  materna  telae  cartilaginosae  cella  fere  regulariter  inve- 
niuntur, et  ipsum  plerumque  hanc  rem  explicat. 

Vogl54)  cellarum  formationem  in  intercellulari  cartilagi- 
nis  substantia  observavit,  quemadmodum  parvae  vesiculae 
■ exstiterint,  paullatim  expansae  quae  aderant  callas  compres- 
serint, plane  deposuerint,  dum  intima  in  parte  vesiculae  vel 
nuclei  orti  sunt.  Hic  igitur  amplius  dubitari  non  potest, 
quin  in  solida  intercellulari  substantia,  blastemate,  eodem 
modo  novae  cellae  excolantur,  quo  alias  in  animalium  cor- 
pore in  fluida  fieri  solet.  — Simillimum  aliquid  equidem 
observavi  in  solido  epidermidis  cellarum  secreto,  quae  in 

foliis  Hoyae  carnosae  jacent.  Hic  quoque  apud  majora  fo- 

% 

lia  extra  epidermidis  cellas  vesiculae  in  solida  materia 
oriuntur,  quae  mox  haud  parvam  extensionem  assequuntur. 
Cum  vero  has  vesiculas  nunquam  certa  uti  functione  vide- 
rim, dijudicare  non  possum,  num  cellae  sint  habendae,  an 
lacunae  tantum  resorpta  secretionis  materia  productae.  Cum 
altera  sententia  quidem  non  consentit  et  globosa  forma  et 
quod  in  media  solida  substantia  inveniuntur. 

Quae  igitur  formationes  tam  cartilaginis  quam 
chordae  dorsalis  ostendunt  pulcherrime  natu- 
ram rationem  que  nuclei.  Hic  oritur  ex  minima  ve- 
sicula quae  puncti  spatio  proxime  accedit,  et  destinatus  est,  v 
ut  aeque  ac  cella  materna,  ex  qua  originem  duxit,  explice- 
tur, ut  et  ipse  pari  modo  novas  ex  se  producat  generatio- 
nes, dum  blastema  in  interna  parte  modo  granosum  fit,  modo 

53)  Henli  hanc  quaestionem  in  gener,  anat.  p.  794  et  sqq.  dili- 
genter tractavit. 

54)  L.  c.  p.  110. 


58 


fluidum  manet,  prout  natura  est  diversarum  telarum  Quam 
ob  causam  dubitare  non  poterimus  nucleum  secundariam 
cellam  habere,  et  cum  secundaria  cella  plantarum  telae  c. 
g.  cum  cella  parenchymatosa  comparare. 

Compluribus  tamen  telis  haec  quoque  secundaria  cella 
haud  multum  explicationis  proficiet,  illi  quam  R Brown  nu- 
cleum nominavit  tertiariae  plantarum  telae  cellae  simillima, 
cum  postea  resorbeatur.  Haec  secundaria  cella  ita  eandem 
rationem  cum  primaria  tenet,  atque  organa  adipis  et  amyli 
plena,  quae  sunt  corpora  adiposa,  seminum  albumen,  tubera 
et  multa  alia,  cum  toto  organismo. 

Quae  cellae  inprimis  inter  exogeneas  inveniuntur  in  epi- 
dermidis formationibus,  ubi  nutrimentum  sanguinis  vasis  non 
ubique  ad  quamque  telae  partem  ducitur,  sed  ubi  nutritio 
in  uno  loco  solo  fit,  semotisque  cellis  imbibitione  sola  nu- 
trimentum adducitur. 

Has  quoque  cellas  primordio  vesiculas  punctiformes  ap- 
parere unusquisque  facile  sibi  persuadebit  in  quovis  anima- 
lium corporum  loco,  ubi  haec  formatio  efficitur,  e.  g.  in 
epidermidis  sectione ; omnes  formationes  inde  a planatis 
extremis  cellis  ubi  nucleus  fere  resorptus  est,  ad  minimas 
sub  microscopio  tantum  internoscendas  vesiculas  et  grana, 
quae  blastemate  circumclusa  sunt,  invenimus;  optime  cog- 
noscimus quemadmodum  hae  vesiculae  auctae  sint  usque 
ad  nucleos  et  cellas  nucleos  continentes  si  ab  interna  parte 
ad  externam  procedimus.  Schwann  quoque55),  haec  parva 
microscopica  corpora  in  pituitoso  telae  embryonis  blastemate 
inveniri  edixit  et  inter  minimos  nucleos,  qui  recti  Malpighii 


65)  L.  c.  p.  133.  cf.  p.  86. 

proximi  sunt,  granosam  substantiam,  quae  inter  cetera  in- 
tercedat, commemorat. 

Prima  membranae  formatio  cellarum  secundariarum  ocu- 
lis subtrahitur,  fortasse  ideo  quod  in  denso,  minus  pellucido 
primariae  cellae  blastemate  celerrime  exoriuntur;  sequenti 
cellae  explicatione  jam  primo  tempore  membranam  exsti- 
tisse elucet,  nam  nuclei  membranam  primam  esse  formatio- 
nem et  externam  cellae  membranam  secundam,  quemadmo- 
dum Schwann,  Schleidenii  theoria  nisus,  putat,  veram  esse, 
i omnino  est  negandum,  cum  omnis  certa  desit  observatio; 

contra  multae  et  in  plantis  et  in  animalibus  de  nucleo  oriundo 
' exhibitae  observationes  ostendunt,  ut  me  probavisse  credo, 

I hunc  ita  ex  parvula  intimae  cellae  vesicula  oriri,  ut  primae 
membranae  accidit.  Parenchyma  plantarum  quoque  exem- 
i pio  est  quam  celeriter  secundae  membranae  formentur,  ut- 
; pote  quae  haud  arcte  cum  primis  conjunctae  sint,  ideoque 
) per  omnes  gradus  evolutionis  facilius  perspiciendae  sint. 

Omnino  hanc  esse  vegetationes  cellarum  certam  indolem 
,i  puto,  ut  endogeneam  cellarum  evolutionem  perpetuo  repe- 
■ tere  velint,  num  huic  nisui  citius  an  tardius  satisfieri  pos- 
\ sit,  id  pendet  ex  nutrimenti  affluentis  ratione  et  indole,  quae 
|i  iterum  ex  organismo  toto  constituitur. 

Pigmentum,  de  cujus  formatione  quaedam  observavi, 
quae  cum  prioribus  contemplationibus  non  plane  consen- 
tiunt, et  ipsum  ostendit,  hunc  epidermidis  cellarum  nucleum 
conditionibus  faventibus  provinciae,  quam  accepit,  ut  quasi 
vegetationis  cella  ageret,  plane  satisfacere  posse.  Inveni 
enim  in  parvulis  gyrinis  pedibus  nondum  exstructis  infra 
epidermidis  cellam  pigmento  plane  completam  transitus  ad 
cellas  nucleum  continentes  vulgaribusque  epidermidis  cellis 

simillimas  formationes;  corporis  superficiem  versus  hic  nu- 
cleus pigmento  ita  repletus  erat,  ut  illud  magis  magisque 
cresceret,  eoque  certiorem  acciperet  colorem,  quantum 
propius  ad  superficiem  accedisset;  simul  haec  secundaria 
cella  magis  magisque  expansa  est,  donec  primae  maternae  p 
cellae  extensionem  consecuta  esset,  ut  plane  exculta  unam 
membranam  tantum  qua  pigmentum  contineretur,  habere 
videretur.  Hae  superficiei  cellae  formam  polyedricam  pla- 
nam receperant.,  qua  re  clari  membranarum  endogenearum 
fines  melius  elucebant.  — Interdum  vero  etiam  pravae  ad- 
huc globosae  cellae  inveniuntur,  quae  pigmento  jam  plane 
erant  expletae,  quaeque  ob  formam  membranas  circumdan- 
tes minus  clare  efferebant;  hic  quoque  aliquoties  mihi  con- 
tigit, ut  infusoriorum  auxilio,  quae  primarias  cellarum  mem- 
branas divellerunt,  dum  secundariae  endosmosi  aquae  expan- 
duntur, has  secundarias  e materna  cella  prodire  viderem, 
cum  illa  materna  ut  membrana  cellae  decolor  in  aqua  cir- 
cumnataret 56). 

In  gyrinis  aliquanto  majoribus  pigmenti  cellarum  ex- 
plicatio longius  prosequi  possumus.  Secundaria  in  cella, 
quae,  quem  dicunt  nucleolum  jam  mature  ostendit,  clarissima 
tertiariae  cellae  evolutio  perspicietur,  quam  tertiariam  i 
Schwann57)  nucleum  esse  cum  uno  allerove  nucleolo  scrip- 
sit; quodsi  cellam  a diversis  partibus  inspexerimus,  hanc 
cellam  intima  secundaria  membrana  pigmenti  vesiculas 
continente  circumclusum  esse  facile  nobis  persuadebimus. 

— Hoc  studio  animalis  pigmenti  cellae  cum  parenchyma- 


56)  vid.  tab.  II  fig.  IV.  a.  Cellarum  endogenearum  formas  non 
satis  accurate  insculptas  esse  doleo. 

57)  1.  c.  p.  88. 

tosa  plantarum  telao  cella,  quae  chlorophyllum  et  nucleum 
amplectitur,  est  comparanda.  Ilie  vero  tertiaria  cella  non 
eodem  explicationis  gradu  acquiescit,  sed  paene  usque  ad 
maternae  cellae  extensionem  augetur,  dum  in  interiore  ejus 
parte  nova  oritur  generatio.  Quae  sunt  in  planatis  epider- 
midis cellis  pigmenti  vesiculae,  tum  plane  seponuntur  ni- 
grumque annulum  circum  tertiariam  cellam  decolorem  for- 
mant. Postea  vero  nonnullae  hujus  nigri  annuli  parietes 
resorptae  sunt,  unde  valde  variae  irregulares  figurae  exsi- 
stunt, quae  saepe  si  circum  cellam  etiamtunc  plane  conser- 
vatam jacent  filiformes  ejus  continuationes  esse  videtur,  et 
tum  quas  Schwann  tab.  II  fg.  9,  Henle  tab.  I fg.  1 3 depinxe- 
runt formas  ramificatas  reddunt,  etiamsi  ab  his  scriptoribus 
cellae  stellares  nominantur.  Tamen  minime  una  cella 
sed  complurium  complexus  hanc  efficit  formam,  id  quod  in 
gyrinis,  facile  perspici  potest  *). 

Ilenle58)  pigmenti  cellas  granosum  pigmentum  nomi- 
nare proponit,  quod  non  comprobandum  est  cum  animalium 
pigmentum  non  granis,  sed  eodem  quo  modo  plantarum  ve- 
siculis inclusum  est. 

Flavae  et  rubentes  pigmenti  cellae,  quousque  equidem 
contemplatus  sum,  eadem  utuntur,  ratione,  formationem  vero 
rubrorum  et  cyanorum  pigmentorum  adhuc  nondum  per- 
scrutatus sum. 

Ilenle  choroideae  pigmenti  cellas  descripsit,  cum  etiam 
> extra  secundariam  cellam  nucleum  continerent,  cujus  quaes- 

*)  Corpusculorum  ossis  (Knochenkorperchen)  evolutionem  huc 
usque  ut  perscrutarer,  nondum  mihi  contigit,  minime  vero  pro  eo- 
rum absolutorum  forma  dubito,  quin  eadem  lege  fiant. 

. 58)  1.  c.  p.  272. 

tionis  ineundae  nondum  mihi  fuit  occasio.  Hic  igitur  duai 
secundariae  cellae  formatae  erant.  Schwann  quoque  sae 
pius  in  externa  gyrinorum  membrana  duos  in  unam  cellan 
inclusos  nucleos  se  vidisse  p.  83  dixit  et  Valenlin59)  et  i '■ 
Mulier  f,°)  in  Carcinomate,  Sarcomate  et  Enchondromatc  mal 
ternas  cellas  invenerunt,  quae  complures  parvas  cellula j 
continerent,  quarum  quaeque  iterum  novae  generationis  pri  : 
mordium  complecteretur.  Hic  major  irregularis  copia  ab  l- 
norme  plastici  nutrimenti  majorem  etiam  novarum  cellarun 
formationem  efficere  videtur;  fortasse  simile  aliquid  in  cel 
lis  puris  et  in  cellis  muci  invenitur,  quorum  nuclei  aceto  ii'  [ 
plures  facile  dividuntur61). 

Pennarum  quoque  formatio  aptam  contempland  ® 
occasionem  praebet,  quemadmodum  cellae  primo  exsistant 
et  Schwann  quoque62)  descripsit,  pennae  scapi  cellas  ma 
tricem  versus  semper  imminui,  donec  parvorum  granorun  t 
speciem  praebeant.  Ille  quidem  naturae  curiosus  parva; 
vesiculas  non  cellulas  sed  cellularum  nucleos  granosa  ma  s 
teria  conglomeratos  esse  contpndit,  tamen  ipse  nonnullo:  ii 
habere  nucleolos,  alias  minime  dixit,  unde  nucleolum  hunc  : 
certe  non  primariam  esse  rem  quae  ad  cellam  formandam  t 
plane  necessaria  sit  colligere  possumus.  Mihi  tamen  hac 
de  re  non  exstitit  dubitatio  sed  plane  persuasum  habeo,  nu- 1 
cleolum  semper  endogenum  effectum  ex  vegetationis  cellis 
prodire ; nam  in  minimis  denso  pituitoso  blastcmate  com- 


59)  Eepert.  1833. 

60)  Bau  der  krankh.  Gesekwiilste. 

61)  Giitcrbock  de  pure  et  granulatione  p.  7.  — Vogel  iiber  Ei- 
ter,  Eiterung  etc.  p.  26.  — Henle  allg,  Anat.  Tb.  V.  fg.  22. 

62)  1.  c.  p.  96. 

pictis  vesiculis  quas  in  matrice  passeris  pennae  copiosis- 
sime inveni,  nucleolum  nunquam  repperi;  postea  vero  ho- 
mogeneum  vesiculae  blastema  in  granosum  mutatum  est, 
nucleolum  paullatim  prodeuntem  vidi,  et  hunc  cellae  gradum 
Schwann  nucleum  vocat.  Quae  sit  secundariarum  cellarum 
formatio,  quae  granulosam  saepe  vesiculoso-pigmenlosam 
materiam  continent,  nam  omnino  illas  adesse  persuasum  mihi 
est,  hic  quoque  me  fugit;  interea  vero  minime  est  dubitan- 
dum quin  secundariae  cellae  adsint,  cum  in  subsequenli 
primariarum  membranarum  expansione  manifeste  appareant, 
neque  ullo  modo  has  serius  esso  formatas  putandum  est, 
quippe  quod  omni  careat  et  observatione  et  analogia,  et 
nucleus  nil  nisi  arcte  circumscriptus  in  conspectum  veniat. 

Hae  parvae  cellulae  (quas  Schwann  aliique  nucleos  vo- 
cant) diversissimo  modo  se  explicant,  prout  quaeque  seu  ad 
medullam  seu  ad  scapum  seu  ad  calamum  seu  ad  vexil- 
lum formandum  destinata  est.  In  medulla  primariae  cellae 
auctae,  eodem  modo  quo  plantarum  parenchyma  confertae, 
se  invicem  planantes,  inveniuntur,  dum  nucleus  magis  ma- 
gisque resorbetur.  Calamus  et  scapi  cortex,  quam  diu  ille 
vagina  involutus  erat,  ex  denso  pulchrarum  epidermidis  cel- 
larum strato  constat  omnesque  explicationis  gradus  cognos- 
cuntur usque  ad  nucleos,  quos  modo  commemoravi,  et  ad 
matricis  vesiculas,  quibus  membrana  expanditur  et  compla- 
natur dum  granulosa  materia  paullatim  imminuitur  et  deni- 
que resorbetur.  Ad  singulas  vexilli  pinnulas  formandas  con- 
tra membranae  parvarum  cellularum,  quae  ex  serie  quadam 
ordinatae  sunt,  ita  expanduntur,  ut  inde  cylindrus  fiat  dum 
cellae  secundariae  aut  resorbentur  aut  pigmento  completae 
integrae  remauent.  — 


COROLLARIUM. 


Observationes  supra  expositae,  quibus  persuasum  mihi 
est  naturam  in  formandis  elementariis  omnium  organismorum 
partibus  h.  s.  cellis,  semper  eadem  uti  ratione  ad  ea,  quae 
subsequentibus  de  formandis  cellis  dicam,  probanda  suffi- 
ciant. In  intima  cella  aut  primordia  novae  cellae  vel  citius 
vel  tardius  exsistere,  aut  per  omnem  cellae  vitam  deesse 
vidimus.  Altera  ratione  ubi  tantum  propriae  materiae  in 
cella  secernuntur,  cellam  vocavi  secretionis;  priore 


vero  in  materna  cella  aut  novus  organismus  ut  ovum  vel 


gemma,  aut  unum  vel  nonnulla  organa  elementaria  nova 
oriuntur,  quas  formas,  cum  posterioribus  vitae  statibus  de- 
mum perscrutatis  certe  disjungendae  sint,  repro du- 
ctionis aut  vegetationis  cellarum  nomine  distin- 
guas licet. 

Primo  in  vitae  suae  gradu  cella  parva, 
puncto  simillima  vesicula  apparet,  quae  ex  cir- 
cumcludenti substantia  vicium  sibi  capit,  inlussusceptione 
crescit,  dum  in  interiore  parte  substantia  quaedam,  quam 

circumcludenti  materia  esse  diversam  probare,  possumus, 
secernitur.  Cohaesionis  hujus  secreti  gradus  diversus  est 
ex  propria  blastematis  ratione  in  omnibus  organismi  parti- 
bus et  ex  cellae  functione.  Ipsis  in  vegetationis  cellis  ea- 
dem dignitate,  etiam  in  speciebus  animalium  affinibus  plane 
I diversa  materiae  in  interna  cella  secretae  constitutio  saepius 
| invenitur;  (hic  endogenis  cellis  blastema);  ut  exemplum  af- 
feram jecoris  Onisci  aquatici  cellae  liquore  paene  dilucido, 
Onisci  aselli  granoso  liquore  completae  sunt.* 

Etiamsi  multae  secretionis  cellae  nonnullaeque  vegeta- 
tionis cellae  e.  g.  plantarum  inferioris  ordinis,  glandularum 
plantarum  et  animalium,  chordae  dorsalis,  cartilaginis  et 
quae  sunt  plura  plerumque  liquidam  continent  materiam, 
saepius  tamen  accidit,  ut  quod  in  interiore  parte  secernitur, 
quodque  in  vegetationis  cellis  secundis  blastema  est,  non 

I- hyalinam  sed  pituitoso-granulosam  accipiat  speciem;  quare 
membranae  ipsae  difficillime  cognoscuntur  et  tantum  lon- 
.giore  usu  speciei  ratione  aut  certius  explicatione  cognosci 
possunt.  Quod  novae  cellulae  hac  specie  saepius  inveniuntur 
causa  quoque  fuit,  cur  blastema  impellucidum  facillimeque 
in  oculos  veniens  formatio  primaria  et  membrana  posteriore 
I incrementi  tempore  distinctius  exsistens  secundaria  habita 
■sit.  Tamen  si  rernm  harum  explicationem  aptis  in  locis  e. 
Ig.  in  cellis  plantarum  parenchymatis  secundariis,  in  anthe- 
Irarum  loculamentis,  in  capillis,  tubo  pollinario,  ovo,  glan- 
jjdulis,  pigmenti  animalium  cellis  aliquanto  longius  opinione 
jmimine  praejudicata  contemplati  essent,  in  hunc  errorem 
qui  habuerunt,,  non  incidissent,  nisi  quae  unitas  in  naturae 
formationibus  omnibus  et  organicis  et  anorganicis  inessc 
videretur,  quippe  quae  illa  cellarum  formatione  doceri  visa 

sit,  et  in  perscrutatorum  animis,  hanc  unitatem  nimis  pe- 
tentibus nimii  fuisset  momenti. 

Omnino  vero  illam  quaesitam  unitatem  ne  illa  quidem  j 
theoria  aliter  quam  specie  consecutus  eris,  quemadmodum  | 
illa  tantum  externa  specie  provocata  est;  diversissimis  fun- 
damentis usi  sunt,  ut  bene  construendo  similem  domum  ex- 
struerent, neque  tamen  fundamenta  perquisiverunt,  pul- ; 
chrumque  artificium  ideo  incerte  innitebatur  in  incerto  fun-  I 
damento.  Schwann  jam18)  vim  metabolicam  crystallis  deessc 
perspexit,  atque  hanc  ob  causam  ut  ullum  esse  internum 
vinculum  negaret  adductus  est,  tamen  et  ipse  hanc  compa- 
rationem magna  cum  voluptate  persecutus  est  et  erystallisa- 
tionis  processum  aptissimam  cellarum  vitae  esse  imaginem 
contendit.  Quantum  vero  scientiae  proficiunt  phantasiae 
imagines  quippe  quae  naturam  ipsam  cognoscere  non  pa- 
tiantur? nonne  potissimum  ei  facile  damnum  afferent,  qui 
in  similitudine  sola  non  in  paribus  rebus  ipsis  se  versari 
obliviscuntur. 

Quod  vero  utrique  processui  est  unice  commune,  multo 
magis  latet,  et  jam  in  primo  ortu  utrumque  corpus  crystal- 
lus et  cella  sua  quodque  utitur  ratione.  Karsten,  avunculus- 
meus  celeberrimus  optimus  ubi  quantum  inter  ch  emi  cum  et 
formationis  processum  intersit,  ostendit,  hac  de  re  ita  scrip- 
sit15): ,,Das  Wesen  des  chemischen  Prozesses  ist  die  Ver- 
einigung  des  Heterogenen  zu  einer  homogenen  Mischung; 
das  Wesen  des  Bildungsprocesses  — er  erfolge  durcb  die 
Lcbenskraft  bei  den  organischen  oder  durch  die  Kohasions- 
kraft  bei  den  unorganischen  Korpern  — ist  das  Heterogen- 


18)  I.  c.  p.  249. 

19)  Philosophie  d.  Chemie  p.  35. 

werden  des  Homogenen  durch  die  immanente  eigenthiim- 
liche  Thiitigkeit  der  Materie,  welche  sich  zu  einer  specifi- 
schen  Art  individualisirt  und  aus  der  Mischung  aussondert.” 

Haec  propria  conditio  in  crystallis  ex  diversa  compo 
nentis  materiae  cohaesione  per  diversas  spatii  regiones  cog- 
noscitur, dum  in  cellarum  membranis,  ex  Meyenii  theoria  a 
Mohlio  funditus  eversa  unusquisque  cohaesionem  in  omnes 
regiones  pariter  agentem  concedit. 

Link,  in  ingeniosissimo  de  oriundis  solidis  corporibus 
libro  suo  primus  animadvertit,  materiam  heterogeneam  red- 
ditam antequam  eam  formam  crystallinam,  quae  sibi  sit 
peculiaris,  assequatur,  saepissime  per  stillanter- liquidum 
cohaesionis  gradum  (d.  tropfbar-fliissigen  Cohasions-Zusland) 
permeare  guttarumque  forma  ex  priore  mixtione  secerni,  id 
quod  in  gasis  facillime  in  corporibus  stillanter  liquidis  mi- 
croscopio  adhibito  est  ad  cognoscendum.  Haud  ideo  con- 
tra verum  sit  hanc  conditionem  eis  quoque  corporibus  ac- 
cidere, apud  quae  ob  attractionem  fortius  agentem,  quippe 
cui  crystallorum  formatio  adseribatur,  nondum  est  spectata. 
Quod  si  ita  sese  habet  res,  guttae  communi  conditoni  et  or- 
ganicae et  anorganicae  formationis  finem  imponent,  certe 
tamen  cum  in  utriusque  formationis  processu  eandem  vim, 
attractionem  efficacem  esse  accipiamus,  confitendum  nobis 
erit  hanc  modo  esse  centralem  modo  periphericam  actionem 
intra  constitutum  campum,  ut  aut  solidum  granum  aut  cava 
vesicula  formetur,  cum  vero  ex  materiae  natura  hanc  diver- 
sam conditionem  perspicere  non  possimus. 

Quam  etiam  Schleiden  et  Schwann  cellarum  formatio- 
nem constituerunt,  non  quadrat  cum  crystallisationis  notione; 
nucleus  quidem  si  solidus  (blastema  granulosum)  est  appo- 

sitione  conformatur,  sed  propria  crystallisationis  ratio  — 
„diversa  materiae  cohaesio  in  diversis  spatii  regionibus11  — 
huic  nucleo  plane  non  continget.  Quod  si  nucleum  sim- 
plicem vesiculam  esse  tum  ex  Schwanni  de  chorda  dorsali 
observationibus  sequitur,  tum  ex  Vogtii  meisque  observa- 
tionibus constat,  etiam  illa  externa  similitudo  perit.  Hanc 
comparationem  vero  in  diversarum  membranarum  formatio- 
nibus circum  solidum  nucleum  porro  hic  perducere  longius 
est,  quoniam  cellarum  formationis  theoria  ipsa  cum  naturae 
processu  non  convenit.  Id  quod  Schwann  quoque  in  suo 
libro  ceterum  ita  excellenti,  quem  saepissime  jam  memora- 
vimus exposuit  20). 

Botanici  quidam  omnem  cellae  vitae  processum  con- 
tactu et  catalysi  ad  chemicas  leges  redigi  posse  dixerunt, 
hi  vero  rem  quandam  inexplicatam,  quam  hucusque  vitalem 
vim  nominavimus;  alia  inexplicata  explicare  voluerunt;  nam 
quicunque  processus  chemici  explicatione  adhuc  careant, 
eo  nomine  comprehendi  constat. 

Tam  cellae  quam  crystalli  formatio  chemico  processui 
plane  est  opposita  ideoque  e chemicis  legibus  nunquam 
explicabitur;  pariterque  ulterior  cellae  evolutio  multa  prae- 
bet momenta,  quae  ne  adjuvante  quidem  catalysi  chemicis 
processibus  similia  sunt. 

Cella,  quae  in  organismo  ex  homogenea  materia  ut 
puncto  simillima  vesicula  nascitur,  magis  magisque  ex- 
panditur, dum  circumdanlis  materiae  aliquid  assimilat, 
neque  appositione  quidem  ut  crystalli  sed  propria  ratione, 
intussusceptione,  h.  e.  circumdans  materia  heterogenea  in- 


20)  1.  c.  p.  220. 

liat  pentius  organicam  membranam,  sed  quod  in  chemico 
processu  vidimus,  formationem  novi  ab  utraque  substantia 
diversi  corporis  non  efficit,  quin  homogenea  materia  ad 
homogeneam  colligitur;  dum  quaedam  materiae  disjunctae 
pars,  proprium  secretum,  in  interiore  cellae  latere  secerni- 
tur. Processus  ideo  est  multiplex,  qui  nec  cum  chemico 
nec  cum  crystallisationis  processu  comparari  potest  et  tan- 
tum quod  ad  mutandam  materiam  attinet  cum  illis  consentit. 

Praeter  hunc  processum  modo  vitalem  ex  rei  natura 
alii  quoque  una  adesse  possunt  qui  generali  materiae  attrac- 
tione proferuntur,  quae  sunt  adhaesio,  attractio  capillaris, 
imbibitio  et  quae  sunt  ceterae,  materia  heterogenea  non 
reddita,  exempli  gratia  receptio  aquae,  salium  indifferen- 
tium, liquidorum  gasiformium  etc.  Aut  cum  organismo 
tales  materiae  conjungi  possunt,  quae  ex  physicis  et 
chemicis  viribus  suis  vires  cellae  illis  sese  opponentes 
superant  et  delent,  id  quod  tamen  non  ex  normali  organismi 
formatione  sequitur. 

Secretorum  igitur  formatio  omnino  pendet 
a vitali  secernentis  cellae  actione,  cellarum  mem- 
branis plane  evolutis  finitur,  et  post  cellae  mortem  quod 
secretum  est  e physicis  chemicisve  legibus  mutatur  et  de- 
ducitur. 

Diversa  cellae  crescentis  ratio  mechanice,  e diversa 
atomorum  positione  explicari  nunquam  poterit,  nam  locali 
blastematis  affluxu  cella  globosa  in  cylindricam  vel  conicam 
nunquam  crescet,  sed  idea  ut  ita  dicam  liceat  quae  totum 
organismum  format  et  regit  omnium  quoque  cellarum  for- 
mam constituit.  Cellarum  membranas  singulis  partibus  nu- 
triri videmus  e.  g.  in  epidermidis  plantarum  cellis  sub  cu- 

ticula  si  quae  adest  nullo  tamen  modo  cella  in  longitudinem 
producitur , sed  membrana  hoc  in  loco  universa  crescit 
forma  nullo  modo  mutata. 

Post  cellae  mortem  membrana,  cum  chemicis  succorum 
in  vivo  organismo  semper  agentium  viribus  tradita  sit,  sol- 
vitur et  amovetur,  id  quod  multae  res  et  animalium  et  plan- 
tarum in  organismo  ostendunt  ubi  modo  membrana  cellae 
maternae  modo  secundariae,  nuclei,  prius  resorbetur. 

In  interiore  celiae  parte  citius  tardiusve  vel 
una  vel  plures  novae  cellae  plane  eodem  modo,  quo 
illa  quam  sese  explicantem  modo  persecuti  sumus,  nas- 
cuntur, cum  mox  et  ipsae  novae  generationis  primordia 
ostendant.  In  illis  tamen  cellis,  quae  ad  conformata  organa 
arcte  conjunctae  sunt,  hic  formationis  nisus  desinit,  et  ipsae 
cellae  jam  excultiores  tantum  usque  ad  certum  gradum 
explicantur  neque  raro  ut  blastema  resorbentur. 

Perfecta  unius  saltem  endogeneae  cellae  explicatio  jam 
iis  cellis  quae  ad  continentes  telas  conjunctae  sunt  plane 
necessaria  videtur,  etiamsi  altera  interior  nondum  ubique 
perspecta  est.  Haec  interna  cella  praecipue  esse  pro- 
ductiva dum  externa  exculta  ad  blastema  dirigendum  ap- 
tior videtur;  prior  in  qua  omnes  secretionis  cellae  na- 
scuntur, inlussusceptione  saepe  ad  magnam  extensionem 
augetur,  e.  g ligni  et  fortasse  cartilaginis  cellae,  ut  orga- 
nismi fundamenta  sint.  — Tertia  vegetationis  cella- 
rum generatio  endogenea  vulgo  ipsa  in  explica- 
tione detinetur,  quam  R.  Brown  nucleos  habuit,  non 
rarius  tamen  et  ipsas  plane  excultas  videmus  e.  g.  pigmenti 
cellas,  pathologicas  cellarum  vegetationes  complures,  ovum, 
cellas  in  antherarum  loculamentis,  glandularum  cellas  etc. 

Quae  in  interiore  cella  secernuntur,  quaeque 
subsequentis  generationis  blastema  est,  in  cella  ex  or- 
ganismo remota  si  cum  aqua  conjungitur  diffusio- 
nem, endosmosim,  efficiunt;  nam  cellae  membrana  inde  ali- 
quantum expanditur,  et  apertior  fit,  dum  quod  cella  continet 
diluitur  et  partim  coagulatur.  Hoc  phoenomenon  cella  ex 
vivo  organismo  remota  praebet;  num  vero  hic  chemicus  pro- 
cessus pariter  in  organismo  minime  turbatus  adsit  dubitan- 
dum neque  in  omnibus  telis  observari  potest,  cum  simpli- 
ciora plantarum  genera  eum  non  adesse  probent. 

Nihilominus  Schleiden  ab  hoc  chemico  processu  viven- 
tis cellae  incrementum  derivat,  cum  nucleum  attractione  ex 
pituitoso  blastemate  aggregatum  esse  dixerit,  circum  quod 
fortiore  attractione  densius  blastematis  aggregatum  formetur, 
cellae  scilicet  membrana;  tum  endosmosim  accidere,  quae 
cellam  modo  natam  a cytoblasto  removeat.  Hujus  tamen 
processus  theoria  mihi  est  plane  obscura  neque  chemicis 
eam  legibus  explicare  mihi  possum,  — cytoblastus,  qui  dif- 
fundi potest,  non  sequitur  inclinationem  suam  cum  circum- 
fiuente  materia  se  commiscendi,  unde  a peripheria  ad  cen- 
trum paullatim  dilueretur,  sed  non  modo  integer  remanet, 
quin  etiam  densior  membrama  in  hac  circumdante  materia 
insolubilis  oritur,  quod  non  ut  crederes  nucleum  plane  de- 
fendit a vi  extrinsecus  agente,  contra  — tum  utraque  ma- 
teria diffunditur,  et  membrana,  ut  ex  Schleidenii  descriptione 
elucet  ad  efficiendum  hunc  processum  necessaria  est. 

Ne  vero  lectorem  benevolum  nimis  fatigem,  observa- 
tionibus de  ratione,  quam  in  cellis  formandis  instituit  natura, 
finem  jam  hoc  loco  faciam;  quod  si  in  aliqua  re  errore 
lapsus  sum,  ut  magnis  rei  difficultatibus  excuser  rogo.  Quas 

in  mullis  diversis  telis  repetii  observationes  summam  hanc 
praebuerunt : 

1)  Omnis  cellae  formatio  originaria  est  intra 
vividum  organismum,  cella  dissepimentis  longitudina- 
ibus  aut  transversalibus  aut  proliferatione  in  duo  nova  in- 
dividua non  disjungitur. 

2)  Cellae  evolutio  non  pendet  ab  antece- 
dente solidi  nuclei  formatione,  sed  ratione  quadam 
quae  physicis  legibus  explicari  nequit  ex  liquore  homogeneo 
oritur. 

3)  Cella  vivit  i.  e.  inclinationi  materiae  ipsam  con- 
stituentis, cum  alia  materia  heterogenea  homogenei  aliquid 
efficiendi  resistit;  intussusceptione  crescit,  ideam  totius  or- 
ganismi sequens  diversas  formas  accipit  et  in  interiore  parte, 
sine  chemicis  viribus,  saepe  proprias  materias  secernit.  Ex 
organismo  remota  vires  circumcludentis  materiae,  quae  phy- 
sice et  chemice  agunt,  sequitur  h.  e.  mortua  est. 

4)  Quaevis  organismi  pars  elementaria,  cella  q.  d. 
elementaria,  ex  endogenearum  cellarum  serie 
constat;  membrum,  quod  interdum  huic  cellarum  seriei 
interjicitur,  est  secretionis  cella. 

5)  Organismus  potentia  ex  uno  tali  cellarum  sy- 
stemate — reproductionis  cella  — actu  e cella- 
rum seriebus  aggregatis  (quarum  unaquaeque  ipsa 
reproductionis  cella  esse 
constat. 

EXPLICATIO  IMAGINUM. 


TAHUr.A  PRIMA. 


Fig  I.  Pollinis  Philadelphi  coronarii  evolutio. 

(lineae  adscriptae  magnitudinem  alabastri  praebent, 

a.  b.  c.  evolutio  collenchymatis. 
h.  i.  membrana  externa  collenchymatis  resorpta  est. 

Fig.  II.  Cellae  porosae  parenchymatis  Hoyae  carnosae  evolutio. 

a.  e.  internodio  ultimo  apicis  rami. 

b.  e.  internodio  paenultimo,  hujusce  anni. 

c.  d.  e.  internodiis  inferioribus  anni  antecedentis. 

Fig.  III.  Parenchyma  perigonii  Hyacinthi  orientalis. 

a.  b.  evolutionem  secretionis  cellarum  pigmenti  caerulei  («) 


c.  pars  perigonii  evoluti  caerulei  alcohole  tractata  membranae 
cellarum  endogenearum  ante  oculos  ponit. 

«.  secretionis  cella. 

jj.  cella  secundaria  vegetationis. 

y.  cella  primaria  vegetationis. 

iL  cella  tertiaria  vegetationis  (nucleus  s~.  d.) 

Fig.  IV.  Parenchymatis  folii  Hyacinthi  sectio  transversalis. 

cella  secundaria  vesiculas  chlorophylli  continens  e cella 
materna  primaria  (/?)  erupta 

Fig.  V.  Evolutio  perigonii  Tulipae  sylvestris  — 1)  cuticula.  — 

a.  Flos  in  bulbo  inclusus. 

b.  l-"rig.  adhuc  viride  vesiculae  chlorophylli  continens. 

c.  Perig.  flavescens  colorat. 


praebet. 


in  cellis  secundariis  in- 
clusae. 


Fig.  VI.  Glandulae  Ilolostei  umbellati  evolutio. 


TABULA  SECU.NDA. 


Fig.  I.  Chordae  dorsalis  gyrini  pars. 

a.  cella  primaria  materna. 

/}.  cella  secundaria  endogenea  (nucleus  s.  d-J 
y.  cella  tertiaria  (nucleolus  s.  d ) 

Fig.  II.  Formatio  pennae. 

a.  pars  calami. 

ct.  cellulae  minimae  (nuclei  s.  d.) 

/S.  cellae  excultae  iis  epidermidis  similes. 

b.  formatio  pinnulorum. 

Fig.  III.  Vegetationes  cellarum  hepatis. 

a.  Anodontae  piscinalis. 

b.  Limacis  agrestis. 

c.  Paludinae  viviparae. 

d.  Astavi  flaviatilis. 

Fig.  IV.  Cellae  pigmenti  nigri  gyrini. 

a.  formatio  prima  vesiculae  pigmenti  in  cellis  secundariis 
contentae. 

b.  formatio  altera,  evolutionem  vegetationis  cellarum  tertiarum 
a ante  oculos  ponens. 

c.  formatio  cellarum  asteriformium  s.  dist. 

«.  cella  tertiaria. 

Fig,  V.  Ovarium  Bombycis  Mori. 

a.  pluries  auctum. 

b.  apex  tubuli  quingenties  aucta. 

a.  tunica  externa. 

/j.  ^analis  centralis  primordia  ovorum  continens. 

c.  pars  tabuli  ova  magis  evoluta  continens. 


Tib.I. 

